Elfira Loy Sahkan Hamil Anak Pertama

Selepas empat bulan mendirikan rumah tangga dengan pilihan hatinya Faris Khairol Anuar, pelakon Elfira Loy berkongsikan berita berita dengan mengumumkan bahawa dia kini hamil anak pertama.

Enggan berkongsikan usia kandungannya, Elfira meluahkan rasa syukur di atas rezeki yang tidak dijangka itu dan ia juga berkat doa orang ramai.

“Alhamdulillah, berkat doa ramai orang saya disahkan hamil dan saya bersyukur dengan rezeki yang tiba sangat cepat buat saya dan suami.

“Saya sudah melepasi trimester pertama(1-3 bulan) dan setakat ini semua berjalan lancar tanpa sebarang alahan mengandung yang teruk,”katanya kepada Kosmo!

Dalam pada itu, Elfira berkata dia mengambil keputusan untuk berehat seketika dalam lakonan sehingga selamat bersalin hujung tahun ini memandangkan ini adalah kehamilan pertamanya. Elfira dan Faris Khairol Anuar  selamat diijabkabulkan pada 1 Januari lalu.

Tahniah diucapkan kepada pasangan ini yang bakal menyambut cahaya mata pertama tidak lama lagi. Semoga proses kehamilan Elfira dipermudahkan segala urusan dan gembira menikmati pengalaman ini.


Ustaz Ahmad Dusuki Tegur Fathia Latiff

Reaksi Fathia Latiff yang seolah ceria mengumumkan telah membuka tudung mendapat perhatian pendakwah Ustaz Ahmad Dusuki Abd Rani yang menegur pelakon itu agar tidak berbangga dengan dosa yang dibuat.

Menerusi Facebook, Ustaz Ahmad Dusuki memberi teguran terbuka buat Fathia. Menurutnya, dunia glamor dan kemasyhuran hanyalah sementara, berbanggalah ketika memakai tudung dan tidak berasa hebat apabila membukanya.

“Jika kalian merasa hebat dengan kemashyuran kalian, tidak kemana pun kemashyuran saat nyawa di kerongkongan itu!! Allah tidak pernah menganugerah ketenangan dan kebahagian dari kemaksiatan”

Jika pun kalian merasa hebat dengan kemaksiatan itu, sembunyikanlah kemaksiatan itu. Allah telah menyelamatkan kalian dengan ketaatan, berbanggalah saat bertudung bukan berbangga dengan melakukan peribadi seumpama ini,” tulisnya lagi.

Memang benar sekali teguran Ustaz Ahmad Dusuki itu, semoga Fathia sudi membacanya dan renungkanlah setiap teguran itu. Apapun doakan yang terbaik sahaja buat Fathia agar beliau kembali di jalan yang benar. (rtky/w)


"Kena Tahan Nafas, Kadang Terpaksa Bau Air Kencing Ni"

Tidak tahan dengan sikap segelintir penduduk Program Perumahan Rakyat (PPR), Haneesya Hanee meluahkan rasa bengang kerana terpaksa menahan bau hancing kencing di dalam lif kediamannya itu.

Menerusi Twitter, Hanee meluahkan rasa geram dengan sikap pengotor penduduk perumahan berkenaan, malah tidak faham mengapa sesetengah mereka sanggup membuang air kecil didalam lif awam.

Dalam masa yang sama, Hanee turut mengeluh dengan aduan yang banyak dibuat mengenai hal ini namun masih tiada tindakan dilakukan. Malah kamera litar tertutup di dalam lif itu juga seakan sudah tidak berfungsi.

Rata-rata netizen turut bersetuju dengan keluhan Hanee mengenai sikap segelintir penduduk yang tidak menjaga kebersihan. Ada juga yang turut berkongsi pengalaman masing-masing mengenainya.

Memang tidak dinafikan lif di taman-taman perumahan sering menjadi tempat membuang air kecil oleh mereka yang tidak bertanggungjawab. Seharusnya pihak bertanggungjawab perlu lakukan sesuatu mengenai hal ini. (rtky/w)


Anzalna Nasir Bakal Timang Anak Lelaki

Bakal menimang cahaya mata pertama tidak lama lagi dan usia kandungan kini mencecah 7 bulan, Anzalna Nasir mengumumkan bakal melahirkan bayi lelaki. Anzalna memberitahu ini merupakan kehadiran bayi lelaki pertama dalam keluarganya dan bapanya sangat menantikan cucu lelaki.

“Alhamdulillah sudah diumumkan jantina bakal anak lelaki saya dan suami, Hanif. Sebenarnya sejak tahun 1993, ayah saya tunggu anak lelaki dan cucu lelaki tapi Alhamdulillah akhirnya termakbul jua. Walau apapun, tak kisah jantina apa, asalkan sihat,” katanya di majlis pelancaran produk bayi Ommey daripada NR.

Dia yang ditemani suami, Hanif Zaki beserta keluarga dan rakan memberitahu berasa bersyukur dan teruja menantikan kelahiran bayi sulungnya itu.

“Saya sangat gembira sebenarnya, Hanif nak anak lelaki, sebab sebelah saya dah ramai perempuan. Alhamdulillah rezeki,” katanya yang begitu teruja.

Tambahnya lagi, Anzalna juga sudah mempunyai beberapa nama yang sesuai bagi bakal bayi lelakinya itu.

“Dah ada nama baby, tapi dipilih oleh keluarga dan akan dibincang bersama ahli keluarga yang lain juga,” ujarnya.

Anzalna dijangka bersalin pada awal bulan Jun di Hospital Glenagles, Ampang. Untuk rekod, Anzalna dan Hanif telah berkahwin pada 21 Februari 2016. (rtky/h)


Sharnaaz Ahmad Tak Setuju Bawa Masuk BTS Ke Malaysia

Pasti peminat K-Pop terutama ‘BTS Army’ tersenyum gembira apabila mengetahui tentang perkhabaran dimana Kementerian Belia Sukan kini dalam usaha untuk membawa masuk kumpulan K-Pop popular itu ke Malaysia untuk membuat persembahan sempena Tahun Melawat Malaysia 2020.

Bagaimanapun, lain pula reaksi pelakon Sharnaaz Ahamad yang tidak bersetuju dengan hasrat Menteri Belia dan Sukan, Syed Saddiq itu.

Menerusi Insta Story, Sharnaaz mengatakan jika dia diberi peluang untuk menjadi Menteri Belia dan Sukan, dia akan membawa kumpulan rock terkenal dunia seperti Metallica, Blink 182, Avenged Sevenfold, Disturbed dan bukannya kumpulan K-pop.

Perkongsian Sharnaaz itu menerima pelbagai reaksi daripada netizen yang menyifatkan pelakon itu tidak memahami apa yang diminati oleh anak muda zaman sekarang.

Kata netizen lagi, meksipun mereka tidak meminati kumpulan BTS namun perlu diakui bahawa zaman sudah berubah dan kumpulan rosk popular yang disebut oleh Sharnaaz itu sudah sepuluh tahun berlalu.

Difahamkan, usaha untuk membawa masuk BTS ke Malaysia turut dilakukan dengan kerjasama Pengerusi Perbadanan Stadium Malaysia, Tan Sri Tony Fernandes.


"Video Berkenaan Mengaibkan Saya, Keluarga"

Sekali lagi dikaitkan dengan video panas seorang invididu yang mirip dirinya, Aiman Tino kali ini mengambil tindakan undang-undang terhadap penyebar berkenaan dengan membuat laporan polis.

“Berkenaan video yang tular, baru-baru ini, yang mengaibkan diri saya dan keluarga, saya sudah pun mengambil tindakan dan saya memandang serius perkara ini. Kita jumpa di mahkamah nanti”

“Tindakan ini wajar diambil agar memberi pengajaran kepada si penyebar. Jangan ingat kami artis hanya berdiam diri. Kalau individu terbabit berniat melakukan perkara sama lagi, dia perlu ingat, dirinya sedang diburu,” katanya.

Menurut Aiman, beliau sudah tidak mampu berdiam diri lagi apabila individu berkenaan semakin berani mengenakan dirinya sehingga menjejaskan reputasi kariernya dan maruah keluarga turut tercalit.

Aiman yang membuat laporan terbabit di Balai Polis Kuala Kubu Bharu, Selangor, jam 11.52 malam tadi berkata, tindakan ini diambil sebagai pengajara dan jangan menganggap sebagai artis, mereka hanya berdiam diri saja.

Minggu lalu sebuah video panas telah tersebar dan ramai mendakwa lelaki berkenaan adalah Aiman berikutan baju yang sama dipakai Aiman. Jelas Aiman, beliau juga membeli baju tersebut seperti orang lain. (rtky/w)


“Selama Ini Saya Bertudung Bukan Kerana Allah”

Selepas Emma Maembong, kini giliran pelakon sensasi Fathia Latiff pula membuat keputusan untuk tidak lagi mengenakan tudung selepas tiga tahun berhijab pada tahun 2016.

Pertama kali tampil dengan imej berambut pendek di hadapan khalayak ramai di sebuah pertunjukan fesyen malam tadi selepas tidak lagi bertudung sejak beberapa hari lalu, Fathia berkata tindakannya untuk membuka hijab itu tidak dipengaruhi mana-mana pihak.

Katanya lagi, dia kini lebih gembira dengan imej terbarunya serta mengakui selama memakai hijab dia tidak dapat menjadi diri sendiri sehingga membuatkan dirinya mengalami depresi.

“Kalau kita buat sesuatu kerana manusia, ia tidak akan kekal. Saya pakai tudung sebab orang, bukan kerana Allah atau kehendak diri sendiri.

“Jadi selama mengenakan hijab, saya alami depresi kerana tidak dapat menjadi diri sendiri. Saya cuba bertahan, tetapi perasaan itu lama-kelamaan membawa ke arah kegelapan sedikit demi sedikit. Tetapi apabila buka hijab, saya rasa bebas dan selesa. Saya tidak mahu jadi hipokrit,” katanya kepada Kosmo!

Kata Fathia lagi, dia berasa dirinya tidak ikhlas dan seperti terpaksa sepanjang tiga tahun berhijab. Ujarnya lagi, dia mengambil masa dua tahun untuk mengenali diri tetapi gagal menemui jawapan yang dicari.

“Ketika pakai tudung, saya akui ada perasaan tidak ikhlas dan dapat rasa hati busuk. Bila sudah kenal diri, saya sudah tidak takut apa-apa lagi. Sebab itu saya berani tampil di depan khalayak dengan imej sebegini.

“Biarpun tidak dapat mengawal komen negatif di media sosial, tetapi saya harap netizen yang mengeji itu akan dapat mencari kebahagiaan mereka sendiri,” ujarnya.


“Tak Boleh Cakap Banyak, Semua Kenyataan Saya Diputar Belit”

Baru saja pulang ke tanah air selepas beberapa minggu mengikuti rombongan mengerjakan umrah, Pencetus Ummah (PU) Abu Sufyan sudah diserbu oleh sebuah portal hiburan sebaik tiba di Lapangan Terbang Antarbangsa Kuala Lumpur (KLIA) petang tadi.

BACA: Netizen Serang Isteri Baru PU Abu, Buat Gerakan Boikot Produk

Enggan memberi kenyataan berhubung kontroversi isu rumah tangganya, PU Abu berkata orang ramai hanya mengetahui sebahagian sahaja cerita tersebut, hanya keluarga ketiga-tiga pihak iaitu bekas isteri, Ain Afini, Hana Azraa dan ibu bapanya sahaja yang tahu cerita sebenar.

“Tiada siapa pun tahu cerita sebenar melainkan keluarga saya dan keluarga pihak bekas isteri dan Hana.

“Saya minta maaf sangat, saya takkan beri apa-apa kenyataan. Apa pun paksaan atau desakan saya takkan buka mulut. Itu sahaja jawapan saya ketika ini. Selebihnya saya akan maklumkan kemudian,” katanya kepada mStar Online.

Ditanya mengenai status hubungannya dengan Hana yang dikatakan sudah bernikah, PU Abu bertindak mengunci mulut. Kata PU Abu, bapanya menasihatinya untuk tidak memberikan sebarang kenyataan berhubung isu tersebut. Ujar PU Abu lagi, selama ini kenyatannya diputar belit oleh ramai pihak.

“Minta maaf, saya tak boleh beri komen apa-apa. Saya kena dengar cakap ayah saya kerana dia minta supaya jangan buka mulut untuk bagi kenyataan kepada sesiapa pun. Saya akan beritahu selepas dapat keputusan dari ayah saya. Apa-apa pun saya kena tunggu ayah saya.

“Saya tak boleh cakap banyak-banyak sebab semua kenyataan saya selama ini diputar beli ramai pihak dan media.

“Sehingga apa sahaja yang keluar dari mulut saya dianggap salah. Jadi saya tak nak cakap apa-apa setakat ini. Saya takkan bagi apa-apa kenyataan sehingga arahan daripada ayah saya,” katanya.


Kaka Azraff Sudah Putus Kawan Dengan Juliana Evans

Sudah hampir 10 tahun bersahabat baik, ramai yang tertanya-tanya tentang status hubungan antara Kaka Azraff dan Juliana Evans apabila kedua mereka dilihat memuat naik berbaur sindiran antara satu sama lain menerusi laman sosial masing-masing.

Menjawab spekulasi tersebut, Kaka mengakui hubungannya dengan Juliana Evans tidak lagi rapat seperti dahulu dan mula renggang sejak dia mula bercinta dengan suaminya, Adam Azriff.

“Sebenarnya isu ini sudah lama. Hubungan saya dengan Juliana sudah lama tidak baik. Sejak saya bercinta dengan Adam lagi. Saya tak tahu apa yang dia marah. Tapi kalau ikutkan, suami dia yang kenalkan saya dengan Adam.

“Tapi bila saya mula bercinta dengan Adam, mereka seakan tidak suka. Sejak itu, kami sudah tidak lagi berkawan,” katanya kepada mStar Online.

Dalam pada itu, Kaka berkata dia tidak mahu memanjangkan kemelut tersebut serta tidak akan membuka aib sesiapa. Katanya lagi, dia tidak pernah meluapakan jasa sesiapa di awal penglibatannya dalam industri seni tanah air, namun baginya semua itu adalah rezeki daripada Allah.

“Saya tak akan aibkan orang sebab saya tak suka jaja cerita. Kalau dia terasa dengan posting saya sebelum ini, itu masalah hati mereka sendiri. Bagi saya, karier saya bermula disebabkan rezeki daripada Allah,” katanya.

Terdahulu, menerusi Insta Story, Juliana dilihat meluahkan perasaan marah kepada seseorang. Ia seakan ditujukan untuk Kaka, berdasarkan foto yang dimuat naik iaitu wanita memakai beg biru di kepala seakan mirip dengan foto Kaka.

Juliana juga menganggap individu tersebut seperti sudah melupakan jasanya sehingga menggelar dirinya seorang kawan yang jahat.


Jom Menang USD20,000 Dengan Bakat Fotografi Anda Bersama Huawei

Anda rasa anda berbakat dalam fotografi? Ini peluang anda untuk buktikan yang bakat anda mampu mencabar ribuan yang lain dalam pertandingan HUAWEI Rewrites the Rules of Photography https://www.bharian.com.my/umpamapro yang sedang berlangsung kini.

Dunia fotografi memang jauh berbeza ketika ini dengan kehadiran kamera yang canggih pada telefon pintar anda dan Huawei ketika ini menjadi peneraju dalam teknologi kamera lebih lebih selepas memperkenalkan Huawei P30 Pro.

Hadiah menarik seperti peranti HUAWEI P30 Pro, HUAWEI nova 4, HUAWEI WATCH GT (46mm Edition) dan banyak lagi menanti para pemenang yang tampil kreatif dengan penyertaan mereka.

Apa yang anda perlu lakukan adalah mengambil gambar yang kreatif dengan menggunakan mana mana telefon pintar Huawei dan pastikan Huawei watermark disertakan sekali dalam gambar anda. Anda juga boleh menghantar 30 keping gambar bagi satu akuan.

Yang menariknya, setiap gambar dan penyertaan untuk pertandingan ini turut layak ke NEXT Image Awards yang menawarkan hadiah wang tunai RM 83,140 (USD20,000) serta pelbagai lagi hadiah menarik.

Gambar yang bagaimana layak masuk untuk pertandingan ini anda tanya? Huawei https://www.hmetro.com.my/juaragambarhuawei  memberikan 6 kategori khas gambar yang boleh anda sertakan.

Perlukan inspirasi untuk menyertai pertandingan hebat ini? Kami sertakan beberapa keping gambar yang diambil menggunakan telefon pintar Huawei dan teknologi terkini dalam dunia fotografi untuk inspirasi kreatif anda.

Gambar diambil oleh Faliq Fahmie di atas menggunakan Huawei P30 Pro memaksimumkan Time of Flight (ToF sensor) yang terbina dalam peranti tersebut untuk menghasilkan bokeh yang lebih tajam dan gambar yang lebih dramatik.

Marion Caunter dalam gambar di atas nampak jelas wajahnya walaupun membelakangkan sumber cahaya kerana Huawei P30 Pro memiliki AI HDR+ yang mampu mengenalpasti subjek gelap dan latarbelakang yang cerah untuk mengoptimumkan gambar.

Mengambil gambar waktu senja antara kegemaran ramai dan Huawei P30 Pro memiliki sensitiviti sehingga ISO 409,600 memberikan gambar yang jelas walaupun dalam suasana kurang cahaya (low light) tanpa memerlukan tripod.

Salah satu teknologi terbaru pada Huawei P30 Pro yang boleh anda gunakan adalah rangkaian 3 kamera belakang yang memberikan anda sudut pandangan luas, 5X zoom dan 50x zoom yang stabil dan kekal tajam gambarnya.

Amsyar Naaif memaksimumkan teknologi menerusi tiga keping gambar di atas yang kami kira memberikan perspektif berbeza dan unik untuk lokasi tersebut.

Bukan sahaja yang jauh mampu didekatkan dengan Huawei P30 Pro https://www.bharian.com.my/umpamapro, yang sudah dekat pun mampu kita teliti dengan lebih dalam menerusi lensa macro terbina dalam peranti tersebut. Lihat sahaja butiran pada rama rama di atas, menyerlahkan warna semulajadi yang jarang kita lihat dengan mata kasar.

Jadi tunggu apa lagi, ambil sahaja gambar sekreatif mungkin dan muatnaik ke akaun media sosial anda bersama caption paling kreatif https://www.hmetro.com.my/juaragambarhuawei untuk terpilih sebagai pemenang.

Jangan lupa sertakan mana mana hashtag pilihan anda seperti #ColourfulLife, #P30challenge, #UmpamaProHUAWEI, #JuaraGambarHuawei, #mynextimageawardsatau #HuaweiRewritestheRules.


Joy Revfa Dedah Ustaz Selebriti Minta Gambar Tak Senonoh

Kontroversi PU Abu yang menceraikan isterinya ketika hamil mendapat perhatian ramai pihak. Disebabkan tindakannya itu ramai netizen mula memandang serong dengan mereka yang bergelar Pencetus Ummah dan ustaz selebriti.

Usahawan kosmetik, Joy Revfa turut mendedahkan dia pernah diganggu oleh beberapa lelaki berstatus suami orang di media sosial. Tidak mendedahkan identiti individu tersebut, Joy memberitahu lelaki dikenali sebagai ustaz selebriti itu turut meminta gambar seksinya.

“Lelaki setia zaman sekaran ni dah semakin pupus sebab kecurangan berada di hujung jari je terutamanya golongan Ustaz Hamadi ni semakin ramai. Ada beberapa ustaz selebriti suami orang tak segan silu mesej nak tengok gambar Joy dekat rumah berbaju seksi.

“Mereka tak fikir kejap lagi kita viral screenshot tu baru tahu langit tinggi ke rendah. Yang penting jangan melayan,” tulisnya di Instagram.

Katanya lagi, dia sangat memahami hati seorang wanita dan tidak mahu menjadi punca keretakan rumah tangga orang lain. Dalam pada itu, Joy turut menasihati wanita diluar sana agar tidak melayan suami orang, fikir perasaan isteri dan anak-anak lelaki tersebut.

“Ingat jangan bagi ruang dan peluang sedikit pun untuk suami orang tu dekati kita. Pasang niat sebab nak bantu isteri dan anak-anak dia untuk mengelakkan kecurangan berlaku.

“Kalau ada mesej menggatal tu, block je atau ugut dia akan screenshot mesej tu dan bagi pada famili atau isteri dia. Isteri pun kena pantau kegiatan suami, jangan dibiarkan je,” katanya.

Terdahulu, nama Joy menjadi perhatian ramai apabila perkahwinannya dengan penyanyi nasyid Hafiz Hamidun didakwa tidak sah. Konflik rumah tangga mereka berakhir selepas Hafiz melafazkan talak satu terhadap Joy pada 25 Oktober 2017.


Siti Nurhaliza, Neelofa Bakal Menang Jika Bertanding Pilihan Raya

Perkara yang kami akan kongsikan bunyinya macam kelakar tetapi tidak mustahil. Pernah tak anda terfikir selebriti popular seperti Datuk Seri Siti Nurhaliza, Neelofa atau Aiman Tino bertanding dalam pilihan raya.

Baru-baru ini, Nobleman Creation’s Digital Marketing menjalankan satu kajian bagi mengenal pasti 5 selebriti Malaysia yang mempunyai potensi untuk menang dalam pilihan raya berdasarkan populariti atas talian.

Selebriti-selebriti ini dipilih berdasarkan carian nama mereka di Google setiap bulan dan mereka adalah top 5 daripada 300 profil selebriti yang ditapis.

Berdasarkan hasil tinjauan, penyanyi nombor satu negara, Siti Nurhaliza mendapat kiraan tertinggi, manakala pelakon dan pengacara popular, Neelofa berada di tempat kedua.

1. Datuk Seri Siti Nurhaliza – 90,000 carian
2. Neelofa – 70,000 carian
3. Yuna – 60,000 carian
4. Aiman Tino – 40,000 carian
5. Fattah Amin – 30,000 carian

Penyanyi yang kini mencipta nama di Amerika Syarikat, Yuna juga tersenarai sebagai selebriti berpotensi. Lebih mengejutkan, tinjauan juga mendapati, penyanyi yang baru berusia 20 tahun, Aiman Tino turut tersenarai sebagai calon ahli politik bersadarkan popularitinya diikuti Fattah Amin.


Juliana Evans Dakwa Kaka Azraff Rampas Suami Orang

Pasti ramai tahu Juliana Evans dan Kaka Azraff sememangnya bersahabat baik. Setiap kali pergi bercuti tak sah kalau tak pergi bersama. Malah, Kaka pernah memberitahu dalam kalangan selebriti hanya Juliana Evans sahaja rakan baiknya dan mereka saling mengenali sebelum dia bergelar penyanyi lagi.

Bagaimanapun status hubungan baik mereka menjadi tanda tanya apabila kelibat Jue tidak kelihatan di majlis pernikahan dan resepsi Kaka hujung tahun lalu. Sejak kebelakangan ini juga, kedua-dua mereka dilihat meluahkan perasaan menerusi laman sosial masing-masing.

Menerusi Insta Story pula, Jue dilihat meluahkan perasaan marah kepada seseorang. Meskipun nama individu itu tidak disebut, namun ia seakan ditujukan untuk Kaka, berdasarkan foto yang dimuat naik iaitu wanita memakai beg biru di kepala seakan mirip dengan foto Kaka.

Menurut Jue, beliau seorang yang sangat menjaga hubungan persahabatan. Malah, jika rakan baiknya melakukan perkara salah dia akan tetap mempertahankan rakannya kerana itulah dirinya yang sentiasa ada di sisi mereka tidak kira apa pun.

Sementara itu, di Insta Story Kaka Azraff, penyanyi itu ada memuat naik status Twitter miliknya. Menerusi status tersebut, dia tidak akan berkata apa-apa kerana Allah itu ada.

Bagaimanapun, setakat ini masih tiada sebarang kenyataan susulan konflik yang berlaku. Apa pun, diharap segala permasalahan dapat diselesaikan secara baik. Dalam bersahabat, biasalah ada naik turunnya dan paling penting jernihkan semula hubungan lebih-lebih lagi jika sudah lama bersahabat.


Huawei Nova 4e Lengkapkan Gaya Fesyen Muda Anda

Bila keluar rumah pastinya anda mahu nampak bergaya bukan? Baju dengan rekaan terkini, bag tangan idaman semua wanita, kasut tumit tinggi yang menjadikan anda nampak lebih kurus dan jangn lupa telefon pintar untuk lengkapkan gaya anda.

Jangan risau kalau anda masih belum jumpa dengan telefon pintar yang mampu milik tetapi mempunyai rekaan yang cantik selain spesifikasi terkini — Huawei Nova 4e hadir dengan pakej lengkap dengan harga RM1,119 sahaja. Oh wow!

Pertamanya, rekaan Huawei Nova 4e memang paling cantik kami lihat. Hadir dengan warna Midnight Black, Pearl White dan paling cantik Peacok Blue seperti gambar di bawah. Warna yang sangat sesuai untuk digayakan dengan apa juga warna outfit anda.

Dengan skrin hadapan 6.15-inci bersama takuk yang minimal, anda akan berasa kagum dengan ratio skrin ke badan 84.1%. Memang sebuah telefon pintar yang buat anda bergaya bak seorang bintang media sosial.

Biasa dengan ringtone peribadi untuk teman lelaki anda? Kali ini kita jadi lebih terkini dalam teknologi, Huawei Nova 4e tawarkan kebolehan untuk tetapkan video ringtone khas. Barulah lebih bersemangat untuk angkat telefon bila orang tersayang call untuk tanya khabar.

Untuk anda yang kaki main game, skrin 6.15-inci memang menjadi satu kepuasan. Lebih lebih lagi apabila Huawei Nova 4e ini hadir lengkap dengan cip grafik GPU Turbo dikuasakan oleh 6GB RAM dan storan dalam 128GB. Ditambah dengan bateri berkapasiti 3,340mAh, anda boleh main game sepanjang hari.

Apalah gunanya bergaya hebat untuk menjadi bintang media sosial tetapi tidak miliki kamera yang hebat? Huawei Nova 4e miliki teknologi terbaru dalam dunia kamera telefon pintar untuk anda gunakan sepuasnya.

Huawei Nova 4e hadir dengan 3 kamera di belakang — 24megapiksel kamera utama, kamera 2MP untuk gambar bokeh dan disokong oleh sebuah lensa ultra luas 8megapiksel.

Kamera ultra-wide angle ini memang menjadi trend terkini dalam kamera untuk anda ambil gambar pemandangan tempat percutian anda kelak. Bagi yang gemar OOTD pasti puas hati dengan kamera ultra-wide angle Nova 4e ini!

Ini yang paling penting untuk seorang bintang media sosial, kamera hadapan 32MP memang menjanjikan gambar selfie yang sempurna dan cantik setiap kali. Ditambah dengan fungsi AI Beautification yang mencantikkan gambar anda tanpa banyak usaha, memang laju naik like anda di media sosial.

Jangan dilupakan yang Huawei Nova 4e tetap hadir dengan perisian 3D Qmoji yang boleh anda gunakan merakam mesej video kepada rakan rakan atau ajak mereka sekali untuk berselfie dengan 3D Qmoji untuk gambar yang lebih menarik dan meriah.

Tambah menarik lagi, Nova 4e ini disokong dengan pelbagai mod yang mampu buatkan gambar dan video call anda lebih ceria dan menarik.

Antaranya dengan menggunakan mod Portrait, Panorama, AR Lens, Time-Lapse, Filter, 3D Panorama, dan juga Stickers.

Huawei Nova 4e memang satu pakej yang lengkap selepas mereka hadir dengan Huawei Nova 4 tidak berapa lama dahulu.

Dengan harga mampu milik RM1,119, semua yang anda dapat memang lebih dari berbaloi untuk poket anda. Siapa kata anda perlu bayar lebih untuk sebuah telefon pintar yang bergaya dan canggih begini.

Huawei Nova 4e boleh didapati dari pengedar sah Huawei atau di online store Huawei dengan harga berbaloi sempena sambutan ke 5th Huawei di sini.

Maklumat lanjut boleh anda dapati di laman web rasmi Huawei Nova 4e.


Lan Pet Pet Bakal Bawa Pak Ya Tunai Umrah

Persengketaan diantara Pak Ya dan Lan Pet Pet akhirnya berakhir apabila pelawak itu datang bertemu untuk memohon maaf. Pertemuan maaf yang berlangsung hampir dua jam itu juga disambut baik oleh Pak Ya.

“Saya maafkan Lan. Ini bukan kerana wang tetapi keinsafan dirinya membuka hati saya memaafkannya. Buang yang keruh, ambil yang jernih. Lagipun, Ramadan al-Mubarak akan tiba, tidak lama lagi. Lebih elok kami berbaik”

“Saya bukan pendendam. Segala perbuatan dan kekhilafan Lan terlerai sebaik kami bersemuka. Asalkan Lan insaf dengan perbuatannya. Saya akan berbincang dengan peguam untuk menarik balik permohonan rayuan,” jelasnya.

Manakala Lan meluahkan rasa syukur Pak Ya dan keluarga menerima pelawaannya untuk bertemu dan memaafkannya. Selain itu, Lan juga berjanji tidak akan mengulangi kesilapan yang sama lagi di masa akan datang.

“Berminggu-minggu fikiran saya runsing dan tidak senang hati selagi tidak bersemuka dengan Pak Ya dan keluarga. Saya mengambil sedikit masa untuk mengatur pertemuan ini. Saya perlu mencari nombor telefon dan memastikan Pak Ya bersetuju untuk bersemuka.

“Saya berterima kasih pada Pak Ya menerima pelawaan untuk bertemu. Pada awalnya, saya tahu Pak Ya marah. Tetapi bila melihat saya dengan rendah diri, zahir dan batin memohon maaf, dia akhirnya tersenyum,” kata Lan Pet Pet.

Dalam pertemuan itu, Lan turut memaklumkan akan membawa Pak Ya dan isteri menunaikan umrah di Mekah. Terdahulu Lan didenda RM2,000 selepas mengaku salah memukul Pak Ya yang bertugas sebagai pengawal keselamatan. (rtky/w)


Drama Patah Sayap Bertongkat Paruh Serlahkan Keyakinan Kaum Wanita!

Drama bersiri Patah Sayap Bertongkat Paruh yang baru disiarkan baru-baru ini memaparkan kesukaran seorang wanita mengharungi ujian hidup bersama 3 anaknya.

Lakonan mantap Datuk Aaron Aziz, Zarul Husin dan Fasha Sandha ini ternyata mampu mencuit hati penonton yang bergelar ibu tunggal.

Mengalami konflik keluarga sehingga menyebabkan Aliah (Fasha Sandha) terpaksa membawa diri pulang ke kampung bersama anak anaknya untuk membina hidup baru selepas diceraikan oleh suaminya, Hisyam (Zarul Husin).

Hati wanita mana yang tidak sedih apabila insan yang disanjung selama ini melafazkan cerai tanpa ragu-ragu.

“Bila hidup dirundung malang, kebahagiaan semakin hilang” itulah perpatah yang sesuai digambarkan menerusi watak Aliah yang terpaksa pikul segala tanggungjawab.

Dalam banyak-banyak dialog yang dilontarkan oleh para pelakon kami tertarik dengan dialog ini:

“Semoga lepas angah minum je InnerShine ni angah akan bersinar dari dalam” inilah antara yang dilontarkan dalam drama bersiri 14 episod ini.

Kaji punya kaji, rupanya BRAND’s InnerShine ini mampu membuatkan seseorang itu bersinar dari dalaman sehingga munculnya keyakinan diri yang tinggi dalam diri seseorang.

Yang menariknya, Fasha Sandha yang juga pelakon dalam drama ini merupakan duta BRAND’s InnerShine.

Rupanya Fasha juga mengamalkan BRAND’s InnerShine ini. Patutlah masa majlis perkahwinan baru-baru ini Fasha kelihatan berseri-seri seperti anak dara.

Kalau sudah berlakon drama ini pasti siang malam pagi petang shooting kan? Senang cerita kena curi masa untuk rehat seketikalah.

Tetapi wajah Fasha tak pernah kelihatan kusam atau tak bermaya. Betul-betul berkesan BRAND’s InnerShine ni.

Jika anda ingin mengatakan yang Fasha hanya mengenakan makeup untuk kelihatan berseri tak juga. Cuba anda perhati betul-betul Fasha dalam cerita ini makeup yang dikenakan taklah terlalu tebal.

Ini bermakna BRAND’s InnerShine banyak membantu untuk Fasha kelihatan segar dan berseri-seri! Rasanya pula bukanlah seperti ubat tetapi rasa anggur yang sangat sedap.

Tapi jangan tak tahu, ada dua jenis keluar BRAND’s InnerShine yang boleh membuatkan anda mempunyai keyakinan yang super power tanpa rasa ragu lagi iaitu BRAND’s InnerShine Pati Prun dan BRAND’s InnerShine Pati Beri.

BRAND’s InnerShine ini juga mampu meningkatkan kecerahan kulit semulajadi, lengkap dengan antioksidan dan melambatkan penuaan kulit pramatang.

Oleh sebab itu, Aliah (Fasha) yang mengamalkan BRAND’s InnerShine ini setiap hari, didampingi dengan keikhlasan Talhah untuk membantu akhirnya disambut baik oleh Aliah.

Dalam diam cinta yang pernah berputik dalam hati Talhah kembali mekar. Namun, amaran daripada Hisyam menyedarkan Talhah tentang status Aliah.

Ternyata BRAND’s InnerShine ini mampu membuatkan seseorang wanita kembali yakin dengan dirinya selepas pelbagai dugaan yang dialaminya.

Jadi kepada anda tak kisahlah ibu tunggal mahupun golongan remaja, sambil-sambil layan drama bersiri Patah Sayap Bertongkat Paruh ini jangan lupa untuk minum BRAND’s InnerShine Pati Prune ataupun BRAND’s InnerShine Pati Beri untuk melahirkan kecantikan dari dalam tubuh badan.

Ha sebelum terlupa, baru baru ini Pencarian Wajah #InnerShine® Cantik SemulaJadi kerjasama Watsons telah berlangsung dengan jayanya.

Para peserta telah membeli pek 12 botol produk BRAND’s InnerShine di Watsons dan mengambil gambar yang paling kreatif mengenai rejim penjagaan kulit masing-masing sambil memaparkan BRAND’s InnerShine.

Mereka telah muat naik gambar tersebut ke laman Instagram berserta caption yang paling kreatif dan hashtag #InnerShineCantikSemulaJadi2019.

Seramai 30 orang pelanggan Watsons telah terpilih untuk membawa pulang wang tunai bernilai RM300 dan juga produk InnerShine® bernilai RM100.  Anda boleh semak nama anda jika terpilih sebagai pemenang di akaun Instagram @InnerShineClub atau melalui hashtag #InnerShineCantikSemulaJadi2019.


“Pendakwah Muda Jangan Sesuka Jatuh Hukum Seseorang Secara Terbuka”

Sebelum ini sering terpalit dengan kontroversi panas, sudah lama rasanya kita tidak mendengar nama pelakon Iqram Dinzly.

Iqram yang kini dilihat lebih positif, terpanggil untuk menegur sikap isu sesetengah pendakwah muda atau ustaz yang dilihat gemar mencari kesalahan orang lain.

Kata Iqram lagi, mereka sepatutnya memberi penerangan tentang sesuatu isu dan tidak sewenangnya menjatuhkan hukum. Jelasnya lagi, anak muda sekarang banyak belajar dari medi sosial.

“Pendakwah muda, jangan sesuka hati nak keluarkan dalil dan menjatuhkan hukum atas kesilapan orang lain secara terbuka.

“Sebabnya, anak muda kita ini banyak belajar daripada media sosial, mereka tak belajar berguru secara bersemuka dan bahaya bila mereka ambil bulat-bulat isi tersebut tanpa mengetahui maksud sebenar yang cuba disampaikan.

“Pelik dengan sikap pendakwah yang suka menghentam seseorang secara terbuka, malah saya dapat tahu orang konon belajar agama tapi buat maksiat tipu orang sana-sini, apa tu?,” katanya kepada mStar Online.

Iqram berkata lagi, tiada manusia yang sempurna dan tidak melakukan kesalahan. Katanya lagi, golongan pendakwa sepatutnya mendekati golongan pendosa dan melihat peribadi mereka terlebih dahulu.


Zizi Kirana Belum Terfikir Mahu Kahwin Lagi

Biarpun berusia awal 34 tahun, Zizi Kirana tidak merancang untuk menamatkan zaman bujangnya dalam masa terdekat. Menurut Zizi, sebolehnya beliau mahu menumpukan perhatian dalam kerjayanya.

“Saya kini sibuk dengan karier nyanyian, tidak lama lagi saya akan menceburi bidang perniagaan. Sudah tentu kesibukan saya akan bertambah. Bila sudah sibuk, sudah tentu saya akan menumpukan sepenuh perhatian”

“Bercakap tentang perkahwinan, saya seolah-olah sudah nampak masa depan saya, saya rasa lambat lagi nak kahwin,” katanya berseloroh mengenai perancangan masa depan hidupnya.

Penyanyi yang terkenal dengan penampilan seksi itu, sebelum ini ada memuat naik gambarnya memakai hijab. Rata-rata ramai terpukau dengan kecantikan Zizi yang menutup aurat itu yang jarang sekali peminat nampak.

Pastinya ramai yang ingin mengambil Zizi menjadi suri hati mereka, mungkin petik jari saja sudah dapat. Kami doakan Zizi mendapat jodoh segera walaupun sibuk dalam kerjaya. (rtky/w)


Zahirah Macwilson Bawa Aiman Hakim Bertemu Ibu

Masih dalam peringkat berkenalan antara satu sama lain, Zahirah Macwilson menjelaskan belum ada perbincangan ke arah pertunangan dalam pertemuan diantara ibunya dan Aiman Hakim baru-baru ini.

“Pertemuan Aiman bersama ibu saya hanya untuk mengenali antara satu sama lain, Tiada apa-apa yang dibincangkan sebaliknya sekadar berkenalan. Belum ada apa-apa perkhabaran ke arah itu (bertunang)”

“Semua okay. Aiman tak kekok ketika berbual dengan ibu saya. Maaf, saya tidak boleh bercakap lama kerana sedang menjalani penggambaran drama,” katanya mengenai pertemuan yang berlangsung.

Manakala ibu Zahirah, Maslinda Yusoff seakan merestui hubungan pasangan ini selepas meluahkan rasa gembira melihat kebahagiaan anak gadisnya yang terpancar, bersama Aiman di akaun media sosialnya.

“Tiga hari meluangkan masa bersama, saya nampak kebahagiaan kalian berdua. Allah menciptakan hamba-Nya berpasang-pasangan dan kalian saling melengkapi. Semoga Allah permudahkan segala urusan,” kata ibunya. (rtky/w)


Netizen Serang Isteri Baru PU Abu, Buat Gerakan Boikot Produk

Kontroversi panas melibatkan rumah tangga Pencetus Ummah (PU) Abu Sufyan yang menceraikan isterinya, Ain Afini ketika sedang hamil anak sulung mereka ternyata menimbulkan kemarahan netizen.

Susulan isu tersebut, isteri baru kepada PU Abu iaitu Hana Azraa dikecam teruk oleh netizen malah wujud gerakan mahu memboikot produk yang diusahakan oleh wanita tersebut yang merupakan pengasas produk kecantikan.

BACA: “Kalau Bekas Isteri Sayang Saya, Dia Tak Buat Macam Ni”

Tidak kurang juga ada yang menggena netizen agar memboikot ceramah atau program melibat pendakwah tersebut untuk memberi pengajaran kerana menganiaya bekas isterinya.

Dalam pada itu, perkongsian netizen itu turut mendapat perhatian ramai yang menyifatkan perbuatan kedua-kedua mereka sangat kejam. Kata netizen lagi, disebabkan mereka inilah orang ramai memandang serong kepada wanita berpurdah dan mereka yang bergelar Pencetus Ummah.

Semalam, menerusi satu kemaskini di Instagram yang kini sudah dipadam, PU Abu mengakui menyesal meminta maaf di atas apa yang berlaku. Dalam pada itu, PU Abu memberitahu dia akan bertemu dengan bekas isterinya untuk menyelesaikan perkara ini secara baik


Sufian Suhaimi Diiktiraf Dalam Malaysia Book Of Records

Boleh dikatakan 2019 merupakan tahun yang baik buat penyanyi Sufian Suhaimi. Sebelum ini, lagu sedih yang sinonim dengan rakyat Malaysia Di Matamu berjaya memecahkan rekod lagu artis Malaysia yang meraih tontonan tertinggi di YouTube.

Nampaknya, Sufian Suhaimi mencipta sejarah tersendiri apabila lagu nyanyiannya itu tersenarai dalam Malaysia Book Of Records.

Di Matamu menerima penganugerahan itu di atas pencapaian jumlah tontonan tertinggi muzik video di Youtube bagi kategori lagu Melayu dan artis tempatan.

Dimuat naik pada 22 Mac 2018, sehingga ini, muzik video Di Matamu kini meraih lebih  56.485 juta tontonan.

Lagu Di Matamu dilancarkan tidak lama selepas peristiwa putus tunang diantara Sufian dan Elfira Loy pada 18 Feburari tahun lalu. Kemudian, muzik video lagu tersebut dilancarkan pada tarikh yang sepatutnya menjadi hari pernikahannya bersama Elfira.


“Ustaz & Orang Beragama Gatal Sangat Menjijikkan”

Tindakan Pencetus Ummah, Abu Sufyan yang menceraikan isterinya, Ain Afini menerusi aplikasi Whatsapp ketika sedang hamil terus menjadi bualan hangat netizen. Isu itu juga mendapat perhatian pendakwah lain yang turut bersedih dengan kejadian tersebut.

Tidak ketinggalan, Wardina Safiyyah turut meluahkan rasa dan pendapatnya berhubung isu berkenaan. Wardina berpendapat, lebih merana seorang wanita itu apabila mengetahui suaminya jatuh cinta dengan wanita lain sedangkan usia perkahwinan mereka baru sahaja beberapa bulan.

“Sebenarnya tak komen lagi bagus tapi macam nilah pada saya bukan juga soal PU or whatever Dai’ ceraikan isterinya waktu sarat TAPI si Abu miang ni dok bercinta dengan perempuan lain (tak kisahlah Janda atau tidak) lepas baru dua bulan berkahwin dan sedang menanti kelahiran cahaya mata sulung. Like seriously? Dua bulan???

“Pada saya sebenarnya lagi merana hidup sekiranya terpaksa berhadapan dengan suami yang sedang angau dengan wanita lain. So memang elok lah dilepaskan. But the fact that he fell in love with another women after just 2 months of marriage is just absurd.

“Buat para lelaki (tak kisahlah Ustaz ke tidak) Fitnah wanita ni memang terlalu hebat. JANGAN mula. JANGAN berani -berani tanya khabar and disguise it with something else. It’s not worth it. Not worth the heartache and emotional pain that your wife has to go through.

“Tak berbaloi berantakan rumah tangga dan berpecah belah keluarga kerana seorang wanita demi mengejar nafsu yang tidak pernah kenal erti puas. Lepas tu suruh mereka sabar demi agama dan demi pahala sedang hang happy melayan nafsu. Eloklah tu,” tulisnya.

Sementara itu, Wardina mendoakan semoga PU Abu dibukakan mata dan hati untuk melihat apa yang berlaku. Wardina turut bertanyakan kepada Hana Azra, isteri kepada PU Abu sama ada bolehkah dia merasa bahagia di atas kesengsaraan wanita lain.

Dalam pada itu, Wardina turut membidas sikap segelintir ustaz atau pendakwah gatal yang disifatkan sangat menjijikkan. Mereka sepatutnya mendidik lelaki untuk menghargai dan menghormati wanita. Wardina berkata, mereka sangka boleh terlepas hanya kerana mereka alim dan boleh menggunakan ayat-ayat atau Hadis untuk mewajarkan perbuatan mereka.


Ini Cara Terbaik Untuk Jaga Kesihatan Keluarga Anda

Dalam kesibukan bekerja seharian, terkadang ada yang lupa untuk menjaga kesihatan. Mana tidaknya bila penat bekerja tiada masa untuk mengembalikan semula tenaga yang telah digunakan.

Kadang ada yang jatuh sakit gara-gara tidak mempedulikan mengenai kesihatan dan ada juga disebabkan tersalah memilih suplement tambahan untuk kesihatan diri gara-gara cepat terpengaruh tanpa selidik dahulu apa keistimewaannya.

Suplement tambahan adalah makanan kesihatan yang perlu untuk anda amalkan setiap hari. Jadi perlu berhati-hati dalam membuat pilihan mengenai suplement anda.

Suplement tambahan yang berkualiti dan terbaik adalah penting untuk menjamin kesihatan tubuh badan kita. Kini ada satu suplement yang mampu memberikan kesihatan berpanjangan kepada anda sekeluarga!

Boleh diamalkan sejak usia 4 tahun, JUS NUSANTARA GOLD  ternyata meniti dari mulut ke mulut, dan menjadi bualan ramai akan keberkesanannya.

JUS NUSANTARA GOLD merupakan suplement nombor satu di pasaran yang merupakan hasil gabungan bahan-bahan sunnah seperti madu, kurma, habbatus sauda dan buah delima.

Lebih menjadi kegemaraan seisi keluarga apabila JUS NUSANTARA GOLD ini mengandungi herba-herba tempatan yang terbaik (pati herba asli) seperti lempoyang, temu hitam, biji selasih, temulawak, halia bara, cekur, ibu kunyit, halba, bunga cengkih, kulit kayu manis, serta lada hitam yang mampu memberi kesan untuk atasi pelbagai masalah kesihatan.

Bukan itu sahaja, digelar Penghulu Segala Produk dek kerana keberkesanannya dalam mengatasi masalah kesihatan seperti kencing manis, darah tinggi, kolesterol, buasir, gout, sakit lutut, sendi, sakit saraf dan lain-lain.

Jika anda tidak percaya akan kebekesanannya seawal 2 kali pengambilan ini.

Lihat sahaja feedback yang diberi oleh pengguna setia apabila luka kencing manisnya yang bernanah sehingga 7 bulan dan hanya mengambil masa 10 hari sahaja untuk keringkan luka gara-gara mengamalkan suplement ini.

Senang cerita dengan JUS NUSANTARA GOLD ini anda tidak perlu risau lagi untuk masalah kesihatan anda. Pasti jus penghulu segala produk ini mampu membantu memulihkan kesihatan anda.

Nak-nak lagi, suplement seisi keluarga JUS NUSANTARA GOLD tiada bahan terlarang dan tanpa gula. Rasanya yang sedap dan masam-masam manis ini sangat sesuai untuk kanak-kanak dan juga ibu bapa.

Bakal menjadi pilihan keluarga anda dengan JUS NUSANTARA GOLD dek kerana keberkesanannya yang luar biasa. Kini jus ini boleh didapati dengan RM148 untuk botol 500mL.

Jadi tunggu apa lagi jom beli sekarang hanya di talian  klik http://60192122005.wasap.my ini demi memastikan kesihatan keluarga anda terjamin!

Untuk keterangan lanjut boleh layari laman web Almas, facebook rasmi ALMAS Beauty & Health atau Instagram almasbeautyhealth.


"Isteri Amanah Allah, Bukan Tak Suka Diceraikan Saja"

Tindakan PU Abu menceraikan isteri ketika hamil turut mendapat perhatian Pendakwah terkemuka Ustaz Ebit Lew yang sedih dengan kejadian itu. Tulis Ebit, isteri adalah amanah Allah yang harus dijaga bukan tidak suka diceraikan.

Menurut Ebit, kebahagiaan dalam perkahwinan itu apabila kita memberi dan bukan hanya menuntut hak dari pasangan saja. Pendek kata, setiap pasangan perlu saling bantu-membantu dalam perkahwinan.

Dalam kenyataan itu, Ebit menasihati agar setiap pasangan yang ingin bercerai ingatlah kembali niat untuk bernikah untuk mendapat keredhaan Allah. Tambahnya, bernikah bukan tiket untuk mendapat segalanya namun untuk tunaikan apa Allah mahu dalam pernikahan.

Semoga kata-kata ini dapat memberikan pengajaran dan iktibar pada kita semua dan bukan saja pada individu yang terbabit pada ketika ini saja. Yang mana baik kita ambil, mana tidak kita buang ya. (rtky/w)


Isu PU Abu, Caprice Minta Da’i Wan Berlaku Adil

Nampaknya, ramai yang geram dengan tindakan PU Abu yang menceraikan isterinya menerusi aplikasi Whatsapp yang kini sarat hamil tujuh bulan untuk berkahwin dengan seorang janda muda.

Isu tersebut turut mendapat perhatian Da’i Wan yang menjelaskan mengenai hukum menceraikan isteri ketika hamil adalah ‘harus’ dan sah disisi agama Islam.

Bagaimanapun, kenyataan Da’i Wan itu menimbulkan kemarahan netizen yang dilihat berat sebelah kerana enggan memberikan teguran kepada PU Abu sedangkan sebelum ini beliau dikenali sebagai seorang pendakwah  yang lantang bersuara dan sering menulis surat terbuka menegur golongan artis serta Instafamous.

Penyanyi rap, Caprice turut mengulas mengenai isu tersebut serta meminta agar pendakwah itu berlaku adil. Kata Caprice lagi, jika ingin memperjuangkan Islam sepatutnya memberi teguran tanpa mengira status seseorang.

Sebenarnya kita semua sama. Therefore, sama2 lah kita bangkitkan islam dan buat orang lagi rapat dgn islam.

A post shared by  Caprice (@capriceofficial) on Apr 21, 2019 at 7:14am PDT

Diruangan komen, rata-rata netizen bersetuju dan menyokong kenyataan Caprice. Netizen mengatakan misi untuk berdakwah adalah untuk semua dan tidak mengamalkan sikap double standard.

Dalam pada itu, menerusi Instagram PU Abu membuat permohonan maaf dan menyesali di atas perbuatannya itu. Diharap kontroversi tersebut dapat diselesaikan secara baik dan semoga bekas isteri mendapat keadilan sewajarnya.


"Kenapa Tak Datang, Tak Profesional Langsung"

Semalam telah berlangsungnya Anugerah MeleTOP Era 2019 (AME 2019) dengan meriah. Seperti biasa pasangan kegemaran Malaysia, Fattah Amin dan Fazura telah memenangi anugerah Couple MeleTOP pada tahun ini.

Namun ketiadaan kelibat pasangan itu menghadiri majlis tersebut mengundang kritikan netizen hingga ada membangkitkan kontroversi hubungan tegang diantara Fazura, Fattah dan hos MeleTOP, Neelofa.

Rata-rata peminat meluahkan rasa marah ketiadaan pasangan itu bagaikan tidak menghargai segala usaha dan sokongan peminat mengundi mereka sehingga menang. Malah ada juga mendakwa mereka ini tidak profesional?

Mungkin ada sebab disebaliknya Fattzura tidak menghadiri majlis AME 2019 semalam. Bak kata Fazura fikir positif sahaja, apapun tahniah diucapkan buat pasangan meletop ini. (rtky/w)


“Takut Dengar Cerita Cerai, Saya Cepat-Cepat Peluk Anak Isteri”

Sejak kebelakangan ini cerita penceraian seorang pendakwah selebriti, Pencetus Ummah Abu menjadi bualan hangat netizen dan ramai pihak.  Menerusi Facebook, PU Amin meluahkan rasanya serta menitipkan nasihat mengenai hal rumah tangga kepada orang ramai.

Menurut PU Amin, dia cukup takut mendengar cerita tentang keretakan rumah tangga. Baginya keluarga adalah pelengkap ke syurga dan anak adalah anugerah paling istimewa.

BACA: “Tudung Itu Mahal Harganya Di Akhir Zaman” – PU Amin

Katanya lagi, walau apa pun ujian menimpa keluarga yang dibina wajib dipertahankan dan kenang kembali saat ketika susah payah anda mahu memilikinya.

Dalam pada itu, PU Amin turut mendoakan agar perkahwinan yang dibina oleh setiap daripada kita kekal hingga syurga. Rata-rata netizen menyokong perkongsian PU Amin itu tentang makna kesetiaan seorang suami kepada isteri.

Terdahulu, PU Abu telah menceraikan bekas isterinya yang dikenali sebagai Ain Afina dengan talak satu menerusi aplikasi Whatsapp yang kini sarat hamil tujuh bulan untuk berkahwin dengan seorang janda muda.


“Keluar Dengan Suami Pun Dah Kira Bulan Madu”

Baru saja bergelar isteri kepada seorang ahli perniagaan Hafez Halimi Abdul Halim, Nelydia Senrose berkata karier seninya masih berjalan seperti biasa dan tiada sebab untuk memperlahankan kerjaya meskipun sudah berkahwin.

“Alhamdulillah, saya gembira majlis pernikahan dan persandingan kami berjalan lancar. Dari segi kehidupan, semuanya tetap berjalan seperti biasa. Saya masih sibuk memenuhi tawaran berlakon, selain memenuhi jemputan dan merencana perjalanan perniagaan.

“Saya tidak nampak sebab kenapa perlu memperlahankan kerjaya selepas berumah tangga. Memang tanggungjawab saya bertambah apabila perlu menguruskan keperluan suami, tetapi saya tidak akan perlahankan kerjaya seni kerana ia sudah menjadi minat,” katanya kepada BH Online.

Nelydia memberitahu, dia dan suami masih belum merancang untuk berbulan madu memandangkan masing-masing sibuk. Katanya lagi, asalkan dia bersama dengan suami baginya ia sudah cukup bermakna.

“Bagi saya dan suami, setiap kali keluar bersama-sama, itu sudah dikira sebagai bulan madu. Ia bukan mengenai lokasi atau destinasi yang kita ingin pergi, sebaliknya lebih bermakna apabila orang yang kita sayang sentiasa berada di sisi.

“Saya tidak mahu terikut-ikut dengan tradisi. Apatah lagi, puasa semakin dekat, jadi lebih baik kami manfaatkan ruang itu bersama-sama kerana ini pengalaman pertama saya berpuasa dengan suami,” katanya.

Nelydia sah bergelar isteri kepada Hafez dengan sekali lafaz pada 6 April lalu dalam satu majlis pernikahan yang berlangsung di sebuah hotel terkemuka, Kuala Lumpur.


“Kalau Bekas Isteri Sayang Saya, Dia Tak Buat Macam Ni”

Kisah penceraian Pencetus Ummah (PU) Abu Sufyan dan bekas isterinya, Ain Afini terus mendapat perhatian ramai yang menyifatkan tindakan lelaki itu sebagai tidak wajar dan kejam terhadap perempuan.

Dalam satu kenyataan kepada mStar Online hari ini, PU Abu kembali menegaskan yang cerita disampaikan bekas isterinya itu bukan kisah yang sepenuhnya.

“Itu bukan cerita penuh. Saya cuma boleh cakap cerita bekas isteri saya tu bukan cerita sepenuhnya. Ia hanya sebahagian. Kalau bekas isteri sayangkan saya, dia tak buat saya macam ni,” ujar PU Abu menerusi Whatsapp.

Dan menerusi satu kemaskini menerusi Instagram yang kini sudah dipadam, PU Abu menzahirkan rasa menyesal dan meminta maaf atas apa yang telah dilakukan.

“Saya PU Abu memohon maaf di atas kesalahan saya menceraikan isteri ketika mengandung dan saya amat menyesali atas ketelanjuran yang saya lakukan. Saya meminta maaf kepada bekas isteri dan keluarga kerana berlaku sikap tidak adil terhadap mereka,” tulis beliau.

PU Abu juga meminta semua pihak untuk berhenti mengecam perbuatannya itu selain akan bertemu dengan bekas isterinya untuk menyelesaikan perkara ini secara baik tidak lama lagi. (rtky/m)


Kongsi Foto Tidak Berhijab, Fathia Latiff Dah Buka Tudung?

Nampaknya, pelakon Fathia Latiff sekali lagi mengejutkan ramai dan menimbulkan persoalan netizen apabila memuat naik sekeping gambarnya tidak berhijab dan berambut pendek.

Apa yang pasti ramai yang tidak senang dengan tindakan pelakon itu yang berhijab. Diruangan komen, rata-rata netizen terkejut dan tertanya mengapa pelakon itu memuat naik gambar berkenaan.

Bagaimanapun, kurang sejam foto itu dimuat naik, komen pada entri tersebut dipadamkan. Malah, semua gambar Fathia telah dipadamkan daripada akaun tersebut.

Ada segelintir netizen mengatakan mungkin akaun Instagram pelakon itu digodam oleh pihak tidak bertanggungjawab. Namun, ramai peminatnya memberikan sokongan kepada pelakon itu agar terus istiqomah untuk berhijab.

Kontroversi tersebut sekaligus menimbulkan spekulasi di kalangan netizen yang beranggapan pelakon itu bakal mengikut jejak langkah Emma Maembong yang sebelum ini mengambil keputusan untuk tidak lagi berhijab.

Januari lalu, tersebar di media sosial sebuah video menunjukkan seorang wanita berambut pendek dikatakan mirip pelakon Fathia Latiff.


Khai Bahar, Siti Nordiana Dominasi Top Top MeleTOP 2019

Anugerah MeleTop Era 2019 (AME 2019) yang berlangsung malam tadi menyaksikan Khai Bahar berjaya mengekalkan kemenangan bagi 2 tahun berturut-turut untuk kategori Top Top Meletop bagi kategori Lelaki. Manakala penyanyi Siti Nordiana pula berjaya memenangi Top Top Meletop bagi kategori Wanita dan turut berjaya membawa pulang anugerah hos Meletop.

Syafiq Kyle pula terus selesa apabila berjaya menggenggam 3 trofi menerusi Anugerah Bintang Filem Meletop, Pelakon TV Meletop dan Fesyen Meletop.

Bagi kategori Lagu Meletop pula menyaksikan penyanyi Haqiem Rusli menang dengan lagunya ‘Jatuh Bangun’.

Sementara itu, Yusoff Al Qardawi anak kepada jutawan kosmetik, Dato’ Aliff Syukri memenangi kategori Si Cilik Meletop. Penerima Anugerah Khas AME2019 pula dianugerahkan kepada Dato’ M. Daud Kilau atau lebih dikenali sebagai ‘Raja Gelek Malaysia’ di atas sumbangannya sebagai anak seni tanah air.

AME 2018 yang diacarakan Nabil Ahmad, dan Neelofa, bersama hos jemputan Jihan Muse. Selain itu AME2018 turut dihiburkan dengan persembahan daripada Aman Ra, Siti Nordiana, Khai Bahar, Ella, Ayda Jebat, Misha Omar dan ramai lagi. Pada tahun ini, AME 2019 bertemakan ‘Yang Legit Yang Legend’.

– Top Top MeleTOP Lelaki — Khai Bahar
– Top Top MeleTOP Wanita — Siti Nordiana
– Fesyen MeleTOP — Syafiq Kyle
– Si Cilik MeleTOP — Yusoff Al Qardawi
– Artis Baharu MeleTOP — Eyra Hazali
– Couple MeleTOP — Nur Fazura & Fattah Amin
– Program Radio MeleTOP — Johara Pagi ERA
– Grup/Duo MeleTOP — Hael Husaini & Dayang Nurfaizah
– Penyanyi MeleTOP — Khai Bahar
– Lagu MeleTOP — Jatuh Bangun (Haqiem Rusli)
– Program MeleTOP — Sepahtu Reunion Live Al-Puasa
– Drama MeleTOP — Lelaki Kiriman Tuhan
– Pelakon TV MeleTOP — Syafiq Kyle
– Hos MeleTOP — Siti Nordiana
– Artis Lawak MeleTOP —  Jep Sepahtu
– Penyampai Radio MeleTOP — Johan
– Filem MeleTOP — Munafik 2
– Bintang Filem MeleTOP — Syafiq Kyle
– Anugerah Khas MeleTOP — Dato’ M. Daud Kilau


Aeril Zafrel, Wawa Zainal Bakal Timang Anak Ketiga

Dalam kemaskini terbaru menerusi Instagram, Aeril Zafrel berkongsikan berita gembira di mana isterinya, Wawa Zainal kini sedang hamil selepas empat tahun menanti cahaya mata baru.

“Alhamdulillah, terima kasih isteri, 4 tahun menanti jadi ayah lagi. Doakan dipermudahkan semuanya,” tulis Aeril Zafrel.

Aeril Zafrel dan Wawa Zainal mendirikan rumah tangga pada tahun 2012 dan dikurniakan dua orang cahaya mata, Attar dan Hayla. (rtky/m)


"Hukum Talak PU Abu Bukan Isunya, Tapi Kewajaran"

Berikutan kontroversi perceraian pencetus ummah, PU Abu ketika ini, banyak pihak menyuarakan rasa marah dengan tindakan zalim pendakwah menceraikan isteri demi untuk berkahwin dengan seorang janda.

Turut mengulas isu tersebut, rakan pencetus ummah, Da’i Wan yang panjang lebar menjelaskan hukum hakam situasi berkenaan. Namun sedikit kenyataan Da’i Wan telah mengundang persoalan dan berang netizen.

Dalam kenyataan terbabit, Da’i Wan telah menyatakan bahawa menceraikan isteri yang sedang hamil adalah ‘harus’ dan sah disisi agama Islam. Dalam tweet yang sama, Da’i Wan turut ‘mengajar’ orang lain mengenai hukum bercerai.

Kenyataan Da’i Wan itu telah mengundang rasa sedih seorang netizen yang menganggap hukum talak yang dilafazkan oleh PU Abu itu bukanlah isu utama, tetapi kewajaran tindakan PU Abu menceraikan isteri ketika hamil.

Mungkin kerana hubungan persahabatan yang terjalin membuatkan Da’i Wan sedikit ‘bias’ dalam memberikan kenyataan. Ada betulnya juga pendapat netizen dalam perkara ini, harap Da’i Wan lebih telus mengulas hal ini.

Jika anda mahu baca lebih lanjut tentan penjelasan Da’i Wan, boleh pergi ke akaun Twitter beliau. Banyak ulasan yang diberikan serta ‘kelas percuma’ buat para netizen mengenai hal ini. (rtky/w)


PU Abu Mengaku Ceraikan Isteri Hamil Tujuh Bulan

Kecoh di media sosial beberapa hari ini tentang berita mengatakan Pencetus Ummah (PU) Abu Sufyan telah menceraikan isterinya yang kini sarat hamil tujuh bulan untuk berkahwin dengan seorang janda muda.

Bercakap kepada mStar Online, PU Abu mengaku apa yang dikatakan oleh bekas isterinya, Ain Afini itu adalah benar namun menegaskan yang beliau mempunyai alasan tersendiri dan akan mendedahkan perkara itu tidak lama lagi.

“Kenyataan Ain sudah menjawab. Memang ada (penjelasan) dari pihak saya. Saya ada cerita saya sendiri. Saya taknak besarkan lagi kalau tidak saya ni salah dengan bekas isteri saya kan?”, ujar PU Abu yang kini berada di Madinah.

Ain Afini dalam pendedahan di media sosial mendakwa punca PU Abu menceraikan beliau adalah seorang janda berusia 24 tahun yang merupakan seorang usahawan kosmetik dari utara tanah air.

Menurut Ain Afini lagi, PU Abu ada meminta kebenaran untuk berkahwin lain hanya dua bulan selepas mereka berkahwin. (rtky/m)


Aeril Zafrel Jawab Dakwaan Anggap Isteri Macam Hamba

Baru-baru ini kecoh di media sosial mengenai perkongsian Wawa Zainal yang memuat naik gambar suaminya, Aeril Zafrel sedang makan di bilik tidur mereka sehingga menimbulkan perbalahan dikalangan netizen.

Menerusi posting berkenaan, Wawa mengatakan suaminya itu pulang lewat malam dari kerja dan mengejutkannya dari tidur dan meminta untuk menyediakan makanan.

Perkongsian Wawa itu mencetus pelbagai reaksi netizen dimana ada yang kurang senang dengan tindakan Aeril itu malah ada mendakwa Aeril seperti tidak bertanggungjawab mengejutkan isteri yang sedang lena tidur.

Tidak mahu isu tersebut terus berpanjangan, Aeril tampil menjelaskan situasi sebenar. Jelas Aeril, itu adalah caranya untuk meluangkan masa bersama isteri dan berkongsi cerita tentang apa berlaku sepanjang hari memandangkan keesokan paginya dia akan keluar mencari rezeki.

Penjelasan Aeril itu disokong oleh pengikutnya serta berpendapat ramai netizen hanya tahu menghentam sahaja tanpa tahu cerita sebenar. Kata netizen lagi, orang luar tidak sepatutnya masuk campur hal rumah tangga orang lain.

Jika diikutkan tiada salahnya perkongsian Wawa Zainal itu, tetapi tak sangka boleh menjadi perbalahan dikalangan netizen. Netizen pun janganlah terlalu cepat menghentam tanpa mengetahui pucuk pangkalnya.


Fasha Sandha, Aidil Aziz Tolak Tajaan Kahwin RM200,000

Baru saja melangsungkan majlis resepsi di sebelah pengantin lelaki pada 6 April lalu, Fasha Sandha mendedahkan ada pihak berminat untuk menaja sebuah lagi majlis perkahwinan di ibu negara dengan nilai RM200,000.

Menerusi Instagram, Fasha memberitahu tawaran diterima daripada individu yang menghubungi suaminya, Aidil Aziz. Bagaimanapun, Fasha memberitahu dia terpaksa menolak tawaran tersebut secara baik.

“Ada orang menghubungi suami dan juga keluarga untuk menaja majlis perkahwinan #aidilfasha bernilai RM200,000. Terima kasih banyak-banyak.

“Tetapi ‘mood’ untuk (mengadakan) majlis (kahwin) macam sudah habis. Lagipun, (kami) rasa malu sebab tajaan itu agak besar nilainya,” tulisnya.

Kata Fasha lagi, senandainya dia dan suami berubah fikiran, mereka pasti akan menghubungi semula pihak berkenaan.

Fasha dan Aidil selamat bergelar suami isteri dengan sekali lafaz pada 30 Mac lalu dalam majlis yang berlangsung di kampung halaman Fasha di Perlis.

Ini merupakan perkahwinan kedua buat Fasha yang sebelum ini pernah mendirikan rumah tangga dengan Rizal Ashram Ramli pada 27 April 2012 namun pasangan itu bercerai pada 20 Januari 2016.


"Kenapa Saya Nak Merajuk Untuk Berlakon?"

Lama tidak kelihatan kelibat Fathia Latiff sejak pelbagai kontroversi menimpa dirinya sebelum ini, beliau menafikan dakwaan sesetengah pihak bahawa dirinya merajuk dengan industri tanah air.

“Saya jarang muncul di kaca TV adalah disebabkan saya agak memilih watak yang ditawarkan demi menjaga kualiti lakonan saya. Bukanlah saya merajuk seperti yang didakwa segelintir pihak”

“Kenapa nak merajuk? Merajuk is so childish. Selain itu, saya juga sibuk dengan perniagaan tudung saya dan beberapa perkara baru yang saya cuba dalam kehidupan saya,” jelasnya lagi.

Terdahulu penampilan Fathia yang berambut pendek seperti lelaki mengegarkan dunia hiburan yang terkejut melihat perubahan dirinya. Bagaimanapun selepas kejadian itu Fathia lama menghilang dari radar dunia seni.

Namun melihatkan Instagram pelakon ini sekarang, Fathia masih aktif menjalankan perniagaannya dan melayan peminat. Malah Fathia juga kini tampak lebih ‘sihat’ dan bertenaga menghadiri acara! (rtky/w)


Lisa Surihani Kecewa Liyana Jasmay Terus Dikecam Netizen

Baru-baru ini kecoh mengenai pelakon Liyana Jasmay yang dilihat tidak mengenakan tudung dan hanya memaki topi. Penampilannya itu dikecam teruk oleh netizen dan ada yang mendakwa pelakon itu seolah mempermainkan agama.

Susulan isu tersebut, Lisa Surihani meluahkan rasa kecewa dengan sikap segelintir netizen yang menghentam rakan baiknya itu. Kata Lisa lagi, nasihat yang diberikan netizen dilihat seperti satu sindiran.

BACA: “Tak Payah Cover-Cover Dah, Buang Je Cap Tu Liyana Jasmay”

“Kita terlalu risaukan dosa orang lain dari dosa kita sendiri. Bila kita nampak orang lain buat benda yang mungkin kita kurang setuju, patut kita ambil sebagai iktibar.

“Doakan yang baik-baik untuk orang lain. Walau atas dasar menasihati sesama orang Islam. Yang lebih nampak disini hanya sindiran dan perli memerli,” tulis Lisa.

Sementara itu, menerusi sebuah portal, Liyana tidak mahu mengulas lanjut mengenai isu berkenaan yang dirasakan soalan bodoh. Mula mengenakan hijab pada tahun 2017, sebelum ini Liyana pernah dikritik netizen kerana cara pamakaian hijabnya yang tidak menepati syarak.


“Pakaian Sesuai Acara, Mereka Lupa Saya Masih Muda”

Pelakon dan model, Amelia Henderson sering bualan ramai dan menjadi perhatian terutama kaum lelaki gara-gara sering memuat naik gambarnya yang berpakaian terdedah dan seksi di akaun Instagram miliknya.

Meskipun dikecam teruk oleh netizen, Amelia berpendapat setiap pakaian yang digayakan serta gambar dimuat naik adalah mengikut kesesuaian tempat dan acara dihadirinya.

“Setiap manusia ada pilihan mereka tersendiri yang penting buasana yang Amelia pakai sesuai dengan acara yang diadakan,” katanya.

Kata Amelia lagi, dia enggan menurut kemahuan orang lain dan mahu menjadi diri sendiri kerana apa yang paling penting adalah kebahagiaannya sendiri.

“Ini adalah hidup saya dan saya bebas melakukan apa sahaja. Lagipun saya saya baru berusia 23 tahun, mungkin mereka lupa yang saya masih muda,” katanya lagi.

Terdahulu, foto seksi Amelia dikecam teruk oleh netizen gara-gara memuat gambarnya mengenakan baju dalam berwarna ungu bagi memperomosikan jenama pakaian dalam antarabangsa.


Siti Nurhaliza Sedia Wariskan SimplySiti Buat Aafiyah

Baru saja melancarkan rangkaian produk terbaru SimplySiti yang diberi nama Epie X Siti Pro Series, sedar tak sedar jenama kosmetik penyanyi nombor satu negara ini sudah 9 tahun berada di pasaran.

Datuk Seri Siti Nurhaliza memberitahu beliau berhasrat mahu mewariskan perniagaan kosmetiknya itu kepada puteri tercintanya, Siti Aafiyah Khalid apabila dia dewasa kelak. Kata Siti lagi, meskipun usia anaknya itu baru mencecah setahun, Aafiyah sangat suka melihatnya bersolek

“Walaupun Aafiyah baru setahun, dia sudah pandai rasa teruja setiap kali melihat saya bersolek.

“Jika dia benar-benar berminat dengan perniagaan kosmetik, semestinya SimplySiti akan diwarisi Aafiyah kelak,” katanya kepada BH Online.

Dalam pada itu, Siti berkata beliau dan suami Datuk Seri Khalid Mohamad Jiwa mahu melihat Aafiyah menceburi bidang perniagaan apabila dewasa. Bertuahnya Siti Aafiyah, kami mendoakan agar si comel pipi merah membesar dengan sihat dan semoga kehidupannya diberkati.


“Setiap Hari Orang Kecam & Tanya Bila Nak Mati”

Bertarung dengan kanser limfoma tahap empat, penyanyi Elyana akui terkilan dengan kata-kata kecaman netizen terhadap dirinya. Lebih menyedihkan, ada netizen yang sanggup mempersoalkan mengapa dia masih belum mati.

Kata Elyana, dia cukup sedih dengan kata-kata tersebut dan tertanya-tanya apa salahnya sehingga ada yang sanggup melemparkan kecaman sedemikian rupa.

“Saya manusia biasa. Kalau setiap hari orang kecam dan tanya bila nak mati, apa yang korang rasa? Apa saya buat salah dalam kehidupan ni sampai semua orang nak tengok saya mati?

“Lagi-lagi saya tengah sakit, bila dapat kata-kata macam tu, memang otak akan jadi negatif. Tapi sekarang ni saya dah tak hairan apa orang nak cakap sebab saya tahu dunia ini berputar. Kita balas tak akan sama dengan Allah balas,” katanya kepada Media Hiburan.

Elyana juga mendedahkan sel kanser telah merebak ke tulang belakang. Kata Elyana, pada mulanya dia menyangkakan hanya sakit belakang, namun kesihatannya kini semakin stabil selepas melakukan rawatan radioterapi.

“Selepas buat radioterapi baru keadaan saya pulih kembali. Sebab itu saya mahu langsaikan konsert ini secepat mungkin. Takkan saya asyik nak ulang alik ke hospital. Duduk rumah, itu bukan hidup saya. Saya menyanyi daripada tingkatan satu. Ini hidup saya.

“Ini memori sepanjang 19 tahun saya dalam industri. InsyaAllah anak boleh tengok nanti kalau dia rindu. Siapa sahaja yang rindukan saya boleh tengok nanti. Saya tengah sakit. Kalau saya tunda apa yang saya nak, mungkin cita-cita saya tak kesampaian,” katanya.

Dalam pada itu, Elyana bakal mengadakan konsert Elyana Jadi Diriku 19 ‘Live in Concert’ yang akan diadakan pada 6 Julai ini di Bentley Music Auditorium, Damansara. Konsert tersebut adalah bersempena usaha mengumpul dana untuk diagihkan kepada pesakit kanser yang memerlukan bantuan.


Gara Gara Ustaz Hamadi, Azhan Rani Diugut Bunuh

Lakonan cemerlang pelakon berbakat besar Azhan Rani sebagai Ustaz Hamadi menerusi drama popular Nur tenyata mendapat pujian ramai.

Watak antagonis yang dilakonkannya itu ternyata meninggalkan kesan besar kepada penonton sehinggakan pelakon itu menerima ugutan bunuh kerana membencikan watak tersebut.

Bagaimanapun, Azhan Rani memberitahu dia sudah menjangkakan kecaman yang akan berlaku pada dirinya. Katanya lagi, dia beranggapan ugutan itu tidak mendatangkan bahaya pada dirinya.

“Gara-gara menjayakan watak yang sama dalam drama Nur 2 saya pernah menerima ugutan bunuh daripada netizen. Namun saya tidak merasakan ugutan itu sebagai merbahaya kerana ditujukan kepada karakter berkenaan.

“Apabila Ustaz Hamadi dibenci hingga pada tahap sebegitu, saya bersyukur lakonan itu berkesan dan diterima penonton,” katanya kepada Kosmo!

Dalam pada itu, Azhan memberitahu meskipun menerima pujian menerusi watak berkenaan, namun dia enggan terus menjayakan watak tersebut.

“Saya tidak mahu menjayakan watak Ustaz Hamadi kerana bersimpati dengan para kru dalam drama ini. Kami tidak mahu momen dalam drama Nur hilang selepas sambungan Nur dijayakan,” ujarnya.


"Berat Sangat Ke Tudung Nak Tutup Rambut Penuh"

Dalam posting terbaru, Janna Nick berkongsikan suara kemerduan seorang wanita bertaranum. Bagaimanapun lain pula yang dilihat netizen, iaitu cara pemakaian selendang Janna yang menampakkan rambut.

Menerusi perkongsian itu, seorang individu menasihati agar seeloknya Janna memakai tudung dengan betul dengan menutup rambut sepenuhnya agar dapat menghormati majlis agama yang ingin dikongsikan.

Tidak lama kemudian, Janna membalas kembali komen terbabit. Tulis Janna, netizen terlalu gemar mencari kesalahan artis biarpun mereka berkongsikan perkara baik seperti yang dilakukannya.

Dalam komen yang sama, Janna sempat menjelaskan tujuan utamanya memuat naik perkongsian itu adalah taranum dan bukan pemakaiannya. Di ruangan komen pula ramai menyokong tindakan individu berkenaan menegur.

Namun tidak kurang juga ramai yang mempertahankan kenyataan selebriti kesayangan mereka. Rasanya lebih manis jika Janna menutup aurat sebetulnya memandang apa yang dikongsikan adalah perkara baik. (rtky/w)


Posting Wawa Zainal, Aeril Zafrel Undang Perbalahan Netizen

Baru-baru ini Wawa Zainal ada memuat naik gambar memaparkan suaminya, Aeril Zafrel yang sedang makan didalam bilik tidur mereka. Tidak sangka pula posting itu telah menimbulkan perbalahan warga netizen.

Dalam posting itu, Wawa menceritakan suaminya yang pulang lewat malam dari kerja, kejutnya dari tidur dan memintanya untuk menyediakan makanan. Malah Aeril juga memintanya membawa makanan itu ke bilik.

Posting yang nampak seperti biasa itu bagaimanapun mencetuskan pelbagai reaksi dikalangan peminat. Di laman Twitter, ada mendakwa tindakan Aeril seperti tidak bertanggungjawab mengejutkan isteri yang sedang lena tidur.

Bagaimanapun ada juga yang memandang perkara itu ke arah positif dan menganggap setiap suami isteri ada cara tersendiri. Bagi mereka, tindakan Aeril tampak manja kerana mahu makanan dari tangan isteri.

Tidak sangka pula posting yang dimuat naik pasangan itu menjadi perbalahan dikalangan peminat. Apapun pasangan ini memang sentiasa sweet tapi dalam perkara ini apa pula pendapat anda? (rtky/w)


As’ad Motawh Wajah Baru Untuk HONOR 20 Lite

Penyanyi muda yang kini popular dengan lagu Percaya, As’ad Motawh telah dilantik untuk menjadi wajah baru peranti terkini daripada HONOR, HONOR 20 Lite.

Dalam sebuah majlis yang berlangsung di Kuala Lumpur semalam, pihak HONOR bekerjasama dengan aplikasi membeli belah Shopee untuk melancarkan peranti terbaru HONOR 20 Lite yang bakal berada di pasaran bermula 24 April ini.

HONOR 20 Lite hadir dengan rekabentuk moden selain keistimewaan 3 buah kamera di belakang termasuk kanta ultra lebar 120-darjah. Ia juga hadir dengan kamera selfie 32-megapiksel untuk kepuasan selfie anda setiap hari.

Bercakap kepada media, As’ad Motawh mengakui suka menggunakan HONOR 20 Lite kerana kameranya yang memudahkan beliau untuk mengambil gambar jelas bersama peminat selain ciri ciri moden lain yang ditampil dengan harga mampu milik untuk semua golongan masyarakat.

HONOR 20 Lite akan ditawarkan pada harga RM949 untuk variasi 4GB RAM dengan storan dalaman 128GB bermula 24 April ini melalui aplikasi Shopee. Anda yang berminat boleh muat turun aplikasi tersebut dan sediakan duit anda, ha!


Sajat Nafi Taja Pertandingan Ratu Cantik Transgender

Kerana minatnya dalam bidang ratu cantik, usahawan kosmetik popular, Sajat kini melebarkan sayapnya dengan menaja Miss Grand Malaysia 2019. Seperti sudah dijangka, perkara itu menimbulkan rasa kurang senang netizen yang mengaitkan pertandingan yang ditajanya itu dengan isu transgender.

Bagaimanapun, Sajat menegaskan pertandingan itu terdiri daripada peserta wanita dan isu trangender tidak sepatutnya timbul kerana dia hanya bertindak sebagai penaja sahaja.

“Tak ada isu transgender dan tak mungkin orang akan kaitkan langsung dengan Miss Grand Malaysia. Segala maklumat awal dikongsi mengenai pertandingan ini juga sudah menjelaskan bahawa calon yang menyertainya terdiri daripada golongan yang 100 peratus wanita.

“Yang nak membawang, teruskan membawang, kerana saya hanya bertindak sebagai penaja saja. Kalau mereka tetap rasa ada transgender, terpulang, kita tak boleh halang tapi yang pasti pertandingan ni memang untuk wanita,” katanya kepada MalaysiaKini.

Kata Sajat, dia tampil sebagai penaja kerana menyedari kurangnya pembiaya yang ingin menghulurkan dana bagi pertandingan tersebut dalam masa sama mahu mengangkat martabat wanita Malaysia ke mata dunia.

“Wanita di Malaysia memang cantik cuma saya berasakan organisasi yang mengetengahkan bakat ratu cantik seperti ini masih kekurangan sesuatu.

“Secara tidak langsung saya boleh membantu mengangkat martabat wanita di sini terutama selepas melihat negara seperti Indonesia, Vietnam, Thailand dan Kemboja pun mampu hantar wakil ratu cantik berkualiti tahun demi tahun,” katanya.

Dalam pada itu, Sajat mendedahkan pihaknya melaburkan wang sehingga ratusan ribu untuk pertandingan tersebut namun tidak didedahkan nilainya secara terperinci.


Elly Mazlein Bakal Kahwin Tahun 2020?

Dilihat lebih terbuka berkongsikan mengenai hubungannya dengan kekasih, Elly Mazlein memberitahu kemungkinan besar dia bakal menamatkan zaman solonya menjelang tahun 2020.

Tambahnya lagi, anaknya Sephia yang begitu rapat bersama ‘papa’ nya itu membuatkan Elly mengambil keputusan untuk lebih serius. Malah, kedua-dua belah keluarga juga merestui hubungan mereka.

BACA: “Tak Sabar Solat Dengan Bakal Suami, Sebelum Ini Tak Pernah Rasa”

“Kami ada berbincang ke arah itu, kalau boleh saya pun nak cepat sebab benda baikkan? Tapi mungkin ianya boleh direalisasikan pada tahun 2020.

“Restu ibu bapa paling penting, semua orang pernah buat silap. Alhamdulillah kini saya lebih bahagia apabila bapa saya sendiri merestui untuk kami berkawan dan saling mengenali begitu juga dengan keluarganya di Kelantan,”katanya kepada Rotikaya.

Katanya lagi, sifat matang dan tanggungjawab yang ditunjukkan membuatkan Elly tertarik dan terbuka untuk menerima kekasih hatinya itu meskipun jurang perbezaan umur di antara mereka hampir 10 tahun.

“Walaupun umur beza 10 tahun dengan dia, akan tetapi sifat kematangan yang ditunjukkan membuatkan saya terpikat. Dia tunjuk betul-betul yang dia nak jaga saya dan keluarga, seperti menunjukkan ciri-ciri sebagai ketua keluarga.

“Dia dah sedia beli rumah, jadi saya rasa sangat bahagia, dengan usaha yang cuba ditunjukkan. Saya rasa sangat dihargai,” katanya yang kini melalui detik-detik bahagia,” katanya. (rtky/h)


Peminat Tegur Pakaian Mandi Juliana Evans Terlalu Seksi

Baru mengumumkan berita kehamilan baru-baru ini, nampaknya Juliana Evans kini sedang menikmati percutian bersama suami di Pulau Rendang, Terengganu. Tapi ramai pula yang tidak senang dengan gambar-gambar yang dikongsikan.

Menerusi Instagram milik Jue, beliau telah berkongsikan gambarnya memakai pakaian mandi berwarna hitam putih. Namun ramai mendakwa pakaian dalam itu terlalu seksi untuk dipakai oleh seorang wanita Muslim.

Memang penuh ruangan komen Che Puan itu dibanjiri peminat yang terkejut. Ada juga yang menasihati agar Jue memikirkan dosa pahala yang terpaksa ditanggung suami dengan membiarkan aurat terdedah.

Bagaimanapun Jue tanpa menghiraukan komen pedas netizen, terus menikmati percutian mereka dengan memuat naik gambar bersama suami pula di pantai. Apapun selamat bercuti buat pasangan ini! (rtky/w)


“Bagi Saya Duit Belanja, Saya Akan Dengar Cakap Netizen”

Dikritik netizen gara-gara video ucapan yang ditujukan buat Hanis Zalikha dikatakan agak kurang sopan dan tidak menghormati isteri, Hairul Azreen memberitahu dia tidak terkesan dengan isu berkenaan.

Jelasnya lagi, itu adalah cara dirinya bergurau dengan isteri. Kata Hairul lagi, dia tidak boleh memuaskan hati orang ramai serta menerima segala kritikan netizen dengan hati yang terbuka.

“Kalau orang kenal saya, itu cara saya bergurau termasuk dengan isteri. Netizen bebas untuk cakap apa sahaja.

“Kalau orang di luar sana terguris hati, apa yang boleh saya katakan, saya tidak boleh puaskan hati semua orang. Saya bahagia dengan hidup. Orang ingin cakap apa, silakan. Saya tidak boleh tutup mulut mereka.

“Kalau netizen bagi saya duit belanja untuk saya keluarga, mungkin saya akan dengar cakap orang di luar sana,” katanya kepada Kosmo!
‘
Dalam pada itu, Hanis Zalikha turut mengulas mengenai isu tersebut berkata, setiap orang mempunyai pandangan dan peneriman mereka masing-masing terhadap video berkenaan.

“Bagi saya, video itu hanya satu bentuk gurauan daripada suami. Kadang-kadang, kita bergurau ada orang rasa tidak kelakar dan sebaliknya. Apapun, saya terima apa yang orang ingin kata,” katanya.

Terdahulu, Hairul memuat naik video ucapan di media sosial untuk isterinya. Di akhir video tersebut, Hairul berkata ‘mahu buat anak ketiga’ selepas selesai penggambaran filem.


Bella Astillah Jawab Status Rumah Tangga

Berikutan kontroversi rumah tangga terdahulu, ramai tertanya-tanya mengenai status Bella Astillah dan suami, Aliff Aziz. Terbaru, ada mendakwa Aliff sudah memadam semua gambar isterinya di Instagram.

“Saya tak pasti mengenai perkara itu, tak mengapa, hak masing-masinglah. Lagi pun kita tak tahu foto-foto tersebut dipadam atau disembunyikan, jadi jangan cepat sangat kita berspekulasi”

Manakala menjawab pula pertanyaan status mereka suami isteri, Bella memberitahu beliau hanya ingin meneruskan hidup dengan positif bersama anaknya dan tawakal serta berserah kepada Allah sahaja.

“Saya cuma harap yang terbaik selepas ini. Ini sahaja yang boleh saya katakan buat masa sekarang. Sebabnya, saya kini belum betul-betul bersedia nak menjawab soalan tentang rumah tangga”

Menurut Bella, sekarang beliau cuba menyibukkan diri mengusahakan perniagaannya dan membawa anaknya sekali agar tidak berjauhan. Jelasnya lagi, beliau gembira ‘hidup’ dengan cara begitu.

“Saya sibukkan diri dengan bisnes, untuk memastikan saya tidak berenggang dengan Ayden, saya bawa dia pergi berniaga sekali. Ya, saya ‘happy’ dengan cara hidup sekarang,” jelasnya. (rtky/w)


Sampai Masa Untuk Kita Bahagiakan Ibu Bapa, Beri Anugerah Kesihatan

Dalam kesibukan kita menjalani kehidupan seharian sebagai seorang dewasa, kadang kala kita lupa akan ibu bapa kita yang semakin tua. Hari demi hari, usia mereka semakin bertambah tanpa kita sedari, penting untuk jaga kesihatan mereka di usia sebegini.

Jasa mereka membesarkan kita tidak terbalas dengan wang ringgit. Mereka lebih perlukan masa bersama anak anak namun gaya hidup anak muda di zaman moden ini ianya sesuatu yang jarang atau sukar untuk kita penuhi.

Ramai antara kita hanya mampu memantau kesihatan mereka dari jauh dan memberikan makanan tambahan untuk meningkatkan kesihatan mereka hari demi hari adalah salah satu cara untuk memastikan orang tua kita sentiasa bahagia dengan kehidupan mereka.

Dari mulut ke mulut, JUS NUSANTARA GOLD menjadi bualan ramai akan keberkesanannya. Makanan tambahan ini hasil gabungan bahan-bahan sunnah bersama herba-herba tempatan terbaik dunia (pati herba asli) yang bagus untuk atasi pelbagai masalah kesihatan.

JUS NUSANTARA GOLD sangat sangat bagus untuk pelbagai masalah kesihatan seperti kencing manis, tekanan darah tinggi, kolesterol, buasir, penyakit lutut, sendi dan saraf, merawat luka dalaman dan luaran, gastrik, stroke, batu karang, masalah pernafasan, kanser servik, penyakit kulit dan gatal-gatal, thyroid, gout dan lain lain.

Makanan tambahan dari ALMAS Beauty & Health ini juga mampu memberikan tenaga berpanjangan setiap hari selain bertindak membersihkan darah dan keracunan dalam badan.

Memang menjadi pendapat majmuk yang menghindari penyakit seperti di atas adalah lebih baik dari mengubati. Tidak perlu rasanya menunggu sehingga ibu bapa kita merungut tentang penyakit baru kita sebagai anak mahu bertindak.

Berikan mereka JUS NUSANTARA GOLD untuk diamalkan setiap hari dan lihat kesannya selepas hanya dua kali pengambilan. Bukan sahaja orang dewasa lelaki dan perempuan, JUS NUSANTARA GOLD ini juga sesuai untuk kanak kanak berusia seawal 4 tahun.

JUS NUSANTARA GOLD ini juga terbukti memberikan keberkesanan 3 kali ganda berbanding JUS NUSANTARA biasa di pasaran. JUS NUSANTARA GOLD kini boleh didapati dengan harga asal RM148 untuk botol 500mL.

Jika anda berminat untuk mendapatkan harga promosi JUS NUSANTARA GOLD boleh klik http://60192122005.wasap.my. Kami jamin harga yang menarik untuk anda hadiahkan buat ibu bapa.

Untuk keterangan lanjut boleh layari laman web www.almas.com.my, Facebook rasmi ALMAS Beauty & Health atau Instagram @almasbeautyhealth.


“Teruja Nak Tengok Video Panas Saya, Kalau Memang Ada Tunjukkanlah”

Jika sebelum ini kecoh mengenai penyebaran video panas mirip penyanyi, Aiman Tino, kali ini giliran Ismail Izani pula yang terpalit dengan kontroversi hangat apabila ada pihak menyebarkan paparan skrin kononnya penyanyi itu terbabit dalam rakaman video lucah.

Bagaimanapun, Ismail menafikan sekerasnya gosip tersebut dan video yang disebarkan itu bukan miliknya. Jelasnya lagi, dia tidak tahu kenapa dirinya pula menjadi sasaran oleh pihak tidak bertanggugjawab itu.

“Saya pun tak tahu kenapa menjadi sasaran selepas Aiman Tino. Tak tahu nak cakap macam mana. Apabila saya tengok sendiri paparan skrin itu sangat kelakar.

“Saya pun sudah hubungi sendiri pengguna akaun Twitter itu untuk minta video penuh. Sebab apa yang disebarkan itu dalam bentuk paparan skrin dan gambar. Bagi saya ia tak cukup.

“Bukan saja saya, malah orang luar pun teruja nak tengok video itu. Tapi saya yakin, kalau mereka ternampak video itu nanti, insya-Allah mereka tahu ia bukan saya. Yang tak tahu, mungkin akan tetap cakap saya,” katanya kepada Harian Metro.

Dalam pada itu, Ismail berkata dia tidak merancang untuk mengambil tindakan terhadap pemilik akaun tersebut kerana beranggapan ianya bukanlah isu besar.

Kata Ismail, ini adalah ujian yang perlu ditempuhi sebagai seorang selebriti dan baginya ini hanyalah permulaan serta perlu sentiasa berhati-hati pada masa akan datang.


“Tak Payah Cover-Cover Dah, Buang Je Cap Tu Liyana Jasmay”

Selepas hampir dua tahun mengenakan hijab pada tahun 2017, baru-baru ini penampilan pelakon berbakar besar, Liyana Jasmay menjadi perhatian ramai apabila dilihat tidak mengenakan tudung dan hanya memakai topi.

Di akaun Instagram miliknya, rata-rata netizen meluahkan rasa terkejut dan bertanyakan sama ada adakah benar bahawa pelakon itu tidak lagi bertudung.

Last day for Telemovie #sampainanti for @astrocitrahd produced by @mermaidstudios_ Thank you @finasmalaysia for our final location today! Many thanks to our new Finas CEO @ahmad_idham ? #mermaidstudios

A post shared by  liyanajasmay (@liyanajasmay) on Apr 16, 2019 at 12:19am PDT

Seperti sudah dijangka, ada segelintir netizen tidak mahu melepaskan peluang untuk meninggalkan komen negatif terhadapnya. Malah, ada mendakwa pelakon itu memakai tudung sekadar main-main dan bakal membukanya suatu hari nanti.

Meskipun ramai yang mengecam, namun masih ramai peminatnya cuba memberikan teguran secara baik dan mendoakan agar pelakon itu terus istiqimah untuk terus berhijab. Terdahulu, Liyana pernah dikritik netizen kerana cara pamakaian hijabnya yang tidak menepati syarak.


Belajar Dari Kesilapan, Bella Dally Tak Mahu Tayang Suami

Sejak bergelar isteri kepada seorang ahli perniagaan, Arif Izuddin pada 31 Mac lalu, Bella Dally dilihat jarang sekali memuat naik gambarnya bersama suami di media sosial.

Ramai peminatnya tertunggu-tunggu untuk melihat gambar terbaru atau perkembangan tentang pasangan tersebut selepas berkahwin. Malah ada netizen yang bertanyakan tentang perkara itu kepada Bella.

Menjawab pertanyaan daripada netizen tersebut, Bella memberitahu untuk perkahwinan kali ini dia tidak mahu terlalu mendedahkan kehidupan peribadinya kepada umum. Katanya lagi, dia sudah belajar dari kesilapan lalu dan mahu lebih privasi.

“Memang sengaja tak muat naik sangat perkembangan mengenai kehidupan selepas kahwin. Saya menjadi lebih melindungi kali ini,” katanya melalui Insta Story.

Apa pun selebriti juga orang biasa dan ada pendirian mereka tersendiri. Kita doakan yang baik-baik sahaja untuk pasangan ini dan semoga kekal bahagia.


Zizan Razak Mahu Dijodohkan Dengan Wanita Solehah

Baru saja menyambut ulang tahun kelahiran yang ke-35, Zizan Razak meluahkan rasa syukur ke hadrat Allah dan berdoa agar sentiasa dimurahkan rezeki.

Menerusi video yang dimuat naik di Instagram, Zizan mengucapkan terima kasih kepada kedua ibu bapanya serta ahli keluarganya. Zizan turut berterima kasih buat peminatnya yang selama ini memberikan sokongan yang tidak berbelah bahagi dalam kerjaya seninya.

Namun apa yang menjadi perhatian ialah harapannya untuk menamatkan zaman bujang dan mahu dipermudahkan dengan seorang isteri yang baik dan solehah.

“Sure mesti ada doa supaya dipermudahkan jodoh dan mendapat isteri yang baik dan solehah,” katanya.

Selamat hari lahir diucapkan kepada Zizan Razak. Semoga tahun ini lebih hebat dan cemerlang serta segalanya akan dipermudahkan.


Samtilla Selamat Timang Anak Kedua

Tahniah buat pasangan Shaheizy Sam dan Syatilla Melvin yang baru sahaja menyambut kedatangan cahaya mata kedua baru mereka. Berita baik berkenaan dikongsikan pasangan terbabit di Instagram.

Menerusi perkongsian itu, Sam meluahkan rasa syukur dengan kelahiran anak kedua mereka. Terus berkongsi jantina anak kedua mereka iaitu bayi perempuan, telah selamat dilahirkan 9.15 pagi tadi.

Bagaimanapun pasangan tersebut masih belum mendedahkan nama buat cahaya mata perempuan mereka itu dan hanya menggelarkan bayi SS. Di ruangan komen pula, ramai mengucapkan tahniah buat pasangan ini.

Dalam perkongsian Syatilla pula, sempat pelakon itu bergurau membuat tutorial memakai mekap selepas selesai urusan bersalin. Memang nampak cantik berseri ibu kepada dua anak itu. Tahniah sekali lagi diucapkan! (rtky/w)


"Hanya Luahan, Dah Tentu Bunuh Diri Itu Dosa Besar"

Sebelum ini Fatin Afeefa ada meluahkan rasa benci dengan kehidupan yang dilaluinya dan jika boleh mahu mati sahaja. Jelas Fatin, luahan itu kerana beliau terlalu penat bekerja dan hanya luahan semata.

“Status itu sekadar luahan perasaan saya sahaja. Bukannya saya betul-betul nak bunuh diri. Dah tentu kalau melakukan perkara itu berdosa besar. Saya muat naik status itu di Twitter itu disebabkan terlalu penat”

“Saya kerja tanpa henti dan tidur hanya dua tiga jam sahaja. Biasalah bila kalau sudah terlalu penat dan letih ini memang akan meroyan sikit. Apa yang saya lakukan sekarang kerja tanpa henti demi anak-anak saya”

Bagaimanapun luahan Fatin mendapat kecaman ramai kerana keinginannya mahu bunuh diri disaat Tuhan memberikan rezeki. Malah ada juga risau dan mendakwa Fatin mengalami kemurungan.

“Saya tak nak letak diri ada masalah depresi sebab hanya doktor sahaja boleh sahkan. Bukan hanya senang-senang nak kata kita ada depresi. Saya cuma terlalu penat sahaja dan perlukan rehat,” jelasnya. (rtky/w)


Sajat Lantik Siti Kasim Berdepan Kes Saman

Gara-gara gagal membekalkan produk bengkung dan girdle yang ditempah dan dibayar oleh stokis, Nur Sajat telah disaman oleh bekas pekerja, syarikat OWA Resources bernilai hampir RM 200,000 terhadap Nur Sajat Aesthetic Sdn Bhd.

BACA: “Kita Berubat Saja, Tak Nak Tuduh Siapa-Siapa” – Ibu Sajat

Bagi berdepan saman ke atas syarikatnya, Sajat telah melantik dua peguam sebagai wakilnya di mahkamah iaitu, Siti Kasim dan Ajeet Kaur. Menurut Ajeet saman tersebut difailkan oleh dua individu.

“Dalam tindakan ini Nur Sajat Aesthetic telah memfailkan pembelaan dan tuntutan balas terhadap Syakir dan Nurwati atas kerugian dan kehilangan yang dialami akibat salah laku oleh mereka”

“Tindakan ini belum didengar atas meritnya lagi. Pihak Nur Sajat Aesthetic tidak akan memberikan komen sehingga tindakan ini didengar atas merit melalui perbicaraan penuh,” jelasnya. (rtky/w)


“Asal Jahat Je Laki Aku, Saya Percaya Suami Saya”

Timbul fitnah konon suaminya ditangkap khalwat sewaktu di Terengganu, Datin Almy Nadia hanya ketawa sebaik saja mendapat tahu tentang perkhabaran tersebut. Kata beliau lagi, pihak yang membuat tuduhan tersebut sepatutnya selidik terlebih dahulu.

Almy berkata lagi, beliau meletakkan kepercayaan sepenuhnya kepada suaminya, Datuk Fizz Fairuz dalam hal membabitkan rumah tangga.

“Saya mahu selesaikan kes ini secepat mungkin. Kerana ini melibatkan status yang dianugerahkan kepadanya. Kali pertama saya yang tahu perkara ini dan baru saya beritahu dia. Serta apa yang dimuat naik di lama Instagram, Fizz yang tulis.

“Kalau pihak berkenaan kata orang lain yang DM dia, kenapa tidak selidik dulu? Tapi saya gembira sebab suami saya ada dengan saya dan saya percaya dia.

“Masa mula-mula tahu mengenai tuduhan itu, saya hanya ketawa kerana suami ada dengan saya ketika itu. Kalau dia tiada dengan saya pun, saya tidak akan percaya. Kalau saya kata saya percaya suami 100 peratus, netizen marah pula, kata jangan percaya.

“Dia pergi Terengganu atas urusan kerja dan saya tiada rasa was-was. Tak perlu kot nak curiga,” katanya kepada Media Hiburan.

Dalam pada itu, Almy turut meluahkan rasa kecewa terkilan dan kecewa apabila nama suaminya sering terpalit dengan kontroversi sedemikian serta tuduhan yang tidak berasas.

“Mungkin saya frust sebab asal jahat je laki aku. Jahat sangat ke laki aku? Saya percaya suami saya, anak dah tiga pun. Kalau dia nak buat perangai mungkin masa zaman jahiliah la kot. Tak paya nak buat perangai sangatlah,” katanya.


Spekulasi Rumah Tangga Bermasalah, Ini Respon Noor Nabila

Sebelum ini timbul khabar angin mendakwa rumah tangga Sharnaaz Ahmad dan isterinya, Noor Nabila bergolak apabila kedua mereka sering memuat naik status sedih di media sosial. Sehingga kini, mereka masih mengunci mulut dan tidak memberikan sebarang komen berhubung gosip berkenaan.

Seperti biasa, sudah tentu ada sesetengah netizen tertanya-tanya mengenai status rumah tangga mereka, malah ada yang mengatakan sudah lama tidak melihat gambar mereka bersama anak mereka, Jebat Jayden.

Tidak hanya berdiam diri, Noor Nabila dilihat membalas komen netizen tersebut yang seolah mencetuskan provokasi. Nabila juga turut meminta kepada netizen supaya tidak perlu campur urusan peribadinya. Nabila juga turut menegaskan untuk tidak lagi mengikutinya di Instagram jika tidak suka dengannya.

Dalam pada itu, ramai pengikutnya memberikan kata-kata semangat buat Nabila dan mendaoakan yang terbaik buat pasangan tersebut. Apa pun diharap segala permasalahan dapat diselesaikan secara baik.


Sherry Ibrahim Tak Sengaja Tayang Seluar Dalam?

Baru-baru ini, akaun Instagram Sherry Ibrahim menjadi perhatian ramai apabila pelakon itu ada memuat naik sekeping gambar yang menimbulkan rasa kurang senang dikalangan netizen.

Menerusi gambar yang dikongsikan itu, Sherry menggayakan baju neon bersama jeans biru dan turut kelihatan seperti getah seluar dalam seperti yang didakwa oleh ramai netizen. Namun, Sherry menjelaskan ia sebenarnya getah ‘tights’ yang dipakai di bahagian dalam seluar jeansnya.

“Saya minta maaf jika tak sedap mata memandang, sebenarnya bahagian yang kelihatan itu adalah getah ‘tights’ yang saya pakai di dalam seluar jeans saya.

“Perkara itu berlaku secara tidak sengaja, tambahan lagi saya telah turun berat badan, jadi, bahagian pinggang seluar saya agak longgar.

“Saya tidak berniat untuk membuat orang ramai berasa tidak selesa, lagipun saya tidak menampakkan bahagian kulit saya,” katanya kepada Astro Gempak.

Dalam pada itu, Sheery mengatakan dia tidak akan memadam gambar tersebut kerana baginya ia tidak keterlaluan dan terlalu sayang untuk memadamnya.

Diruangan komen gambar tersebut, rata-rata netizen meminta agar pelakon itu lebih berhati-hati dalam berfesyen dan mengatakan imej tersebut tidak sesuai dengan imejnya yang berhijab.


Zara Zya Sedih Dituduh Berniaga Dengan Duit Haram

Sekarang sudah menjadi satu trend dimana semakin ramai selebriti menceburkan diri dalam bidang perniagaan. Bagaimanapun ada cerita yang tak sedap didengar mengenai pelakon Zara Zya yang menerima mesej daripada individu tidak kenali yang menghinanya kerana berniaga.

Zara akui sedih dan kecewa dengan penghinaan yang dilemparkan, malah individu tersebut turut melibatkan keluarganya. Jelasnya lagi, dia juga tidak mengetahui apa salahnya terhadap individu tersebut sehingga diperkatakan sedemikian rupa.

“Hina sangat je kalau saya nak meniaga? Tak tahulah kenapa, tapi ayat yang dia tulis itu betul-betul buat saya sedih sangat.

“Saya sedar saya ini bukan hebat sangat meniaga. Tapi apa salah saya? Siap cakap pasal famili saya. Kalau kritikan itu untuk saya saja, saya boleh terima tapi bila sentuh bab famili memang saya sedih sangat,” tulisnya di Instagram.

Dalam pada itu, Zara menegaskan produk kosmetik yang dijualnya itu bukan daripada sumber haram. Zara juga turut mencabar individu tersebut untuk bersemuka dengannya.

“Produk saya tu tak haram. Sampai hati cakap macam tu. Kalau berani, jumpa saya depan-depan la. Apa yang dia sakit hati sangat dengan saya,” katanya.

Bukan mudah bergelar selebriti, ada saja serba tak kena dimata orang ramai.  Diharap Zara Zya tabah menghadapi ujian ini dan semoga perniagaan yang diusahakan maju jaya.


"Saya Sudah Tahu Identiti Sebenar Makcik Puaka"

Sebelum ini Fizz Fairuz ada menyuarakan hasrat untuk menyaman pemilik Instagram Makcik Puaka yang menfitnahnya, dalam kes seorang lelaki bergelar Datuk Seri yang ditangkap khalwat bersama pasangannya di Pulau Perhentian.

Bagaimanapun Fizz tidak mahu menerima permohonan maaf pemilik akaun berkenaan di media sosial, kerana mahukan ianya dilakukan secara lisan dan bertemu empat mata dengan pemilik akaun tersebut.

“Sudah 70 peratus identiti pemilik Instagram Makcikpuaka saya sudah tahu hasil daripada bantuan pihak tertentu. Dia merupakan orang industri tetapi enggan mendedahkan identitinya kerana mengikut nasihat peguam”

“Kalau boleh saya tidak mahu membuka aib sesiapa jadi saya berikan dia peluang untuk bertemu dengan saya sehingga malam ini untuk permohonan maaf. Jika tidak, saya enggan bertolak ansur dan membuat laporan polis esok,” katanya.

Terdahulu akaun Makcik Puaka ada mendedahkan identiti Datuk Seri yang ditangkap khalwat di Pulau Perhentian baru-baru ini adalah Fizz, dimana pada masa itu beliau berada di pulau berkenaan. (rtky/w)


"Kalau Adira Tak Bahagia, Tak Adalah Dia Mengandung"

Gara-gara memuat naik gambar berada di mahkamah berserta dengan kepsyen sinis mengenai anak-anak, ramai menyangka Datuk Red hadir bagi urusan perceraian dengan isteri kedua, Adira selepas berita pergolakkan tempoh hari.

“Ya, memang saya ada ke mahkamah tapi bukan kes rumah tangga, ia berkaitan hal lain yang tidak sesuai dikongsi dengan orang ramai. Semasa di mahkamah itu saya teringat sembilan orang anak saya dan terus menulis mengenai mereka”

“Sekarang apa saja ujian yang datang, saya ingatkan diri untuk kuat kerana anak-anak dan fokus saya memang untuk mereka. Kehidupan kami berjalan seperti biasa dan pagi tadi saya dari rumah Adira, tak ada apa masalah”

Dalam masa sama, Datuk Red menjelaskan rumah tangganya dengan Adira baik-baik sahaja dan beliau tidak kisah andai orang luar suka membuat pelbagai andaian mengenai rumah tangga mereka.

“Biarlah kalau orang nak buat spekulasi disebabkan tulisan tersebut. Buat masa ini kami bahagia saja, kalau dia tak bahagia takkan dia mengandung sekarang kan. Cuma biasalah ibu hamil ini emosi kurang stabil sikit,” jelasnya.

Terdahulu Adira meluahkan rasa sedih kerana terpaksa balik sendirian untuk melawat bapanya yang meninggal dunia. Namun lebih kecoh lagi apabila Adira mendakwa Datuk Red membawa anaknnya keluar tanpa kebenaran. (rtky/w)


Lengkap Dengan Kecanggihan Terkini, HONOR 10 Lite Bawah RM800?

Bagi melengkapkan lagi gaya hidup anda pada masa kini, HONOR Malaysia melancarkan satu telefon pintar, HONOR 10 Lite yang boleh dikatakan sebagai buah tangan untuk anda bergaya anggun selepas ini.

HONOR 10 Lite merupakan telefon pintar mampu milik dengan reka bentuk yang unik dan harganya pula dijual dengan hanya RM649 sahaja.

Tidak mahu ketinggalan dalam dunia teknologi digital, HONOR 10 Lite memenuhi citarasa penggemar gadjet dengan kecanggihan ini.

HONOR 10 Lite hadir dengan reka bentuk skrin dew-drop yang merupakan evolusi daripada skrin paparan yang mempunyai takukan.

Meskipun pada bahagian skrin depan mempunyai dew-drop namun paparan skrin HONOR 10 Lite akan membuatkan anda lebih selesa dengan paparan skrin Full HD yang bersaiz 6.21-inci dan resolusi 2340 x 1080 dengan nisbah skrin 19:5:9.

Manakala pada bahagian belakang pula, direka dengan 8 lapisan yang berkilau seakan kaca bagi memberi sentuhan yang menawan dan elegen kepada pengguna.

Diilhamkan dengan warna-warna yang seindah di langit, HONOR 10 Lite hadir dengan warna Sky Blue, Shiny Red, Sapphire Blue dan Midnight Black.

Melengkapi lagi gaya foto anda dalam media sosial, HONOR 10 Lite hadir dengan kamera selfie 24MP dengan aperture F2.0 bersama fungsi kamera AI.

Pelbagai fungsi senario pada bahagian kamera hadapan untuk anda antaranya Blue Sky, Greenery, Flowers, Beach, Stage performance, Indoor dan Snowscape.

Tapi jangan anda tak tahu, kamera AI yang dimiliki oleh HONOR 10 Lite ini mampu mengiktiraf lebih daripada 500 senario dalam 22 kategori, secara automatik menerapkan tetapan terbaik untuk hasil yang sempurna.

Namun kamera bahagian belakang, dilengkapi dengan dwi-kamera 13MP + 2MP, yang bakal menjadikan gambar anda bagai seorang yang profesional.

Bukan sahaja fungsi kamera AI yang terdapat pada kamera selfie, namun ia juga dilengkapi dengan pelbagai fungsi dan mod penggambaran pada waktu malam seperti mod Super Night.

HONOR 10 Lite menawarkan sistem operasi Android 9.0 Pie yang disertakan bersama-sama EMUI 9.0.

Tiada perbezaan sistem operasi yang digunakan oleh HONOR View 20 yang turut sama menggunaka Android 9.0 Pie dan EMUI 9.0.

Menariknya, dengan ada EMUI 9.0 menjadikan sistem AI lebih mudah digunakan oleh anda dengan menggunakan HiVision

Uniknya penggunaan HiVision ini mempercepatkan kerja anda untuk menterjemahkan teks atau foto dalam bahasa yang anda inginkan. HiVision ini boleh terjemah lebih pada 10 bahasa.

Bagi anda yang ingin membeli barang pun sangat mudah, HiVision akan terus membawa anda kepada platfom e-dagang dengan hanya mengimbas sesuatu item yang anda mahu. Sangat sesuai untuk anda yang ingin bercuti!

Bukan itu sahaja, dengan HONOR 10 Lite ini anda akan lebih terjamin dan tidak rasa ragu-ragu untuk tinggalkan telefon anda kerana ianya mempunyai tahap keselamatan yang tinggi dengan adanya password vault.

Jika sebelum ini, telefon pintar anda sukar untuk anda dengar dengan jelas apabila anda membuat panggilan dalam keadaan yang bising.

Tapi dengan HONOR 10 Lite ini anda akan dengar dengan lebih jelas kerana HONOR 10 Lite telah pun meningkatkan tahap panggil dengan menggunakan teknologi AI.

HONOR 10 Lite hadir dengan pemproses Kirin 710. Pemproses Kirin 710 dikatakan sangat hebat tanpa sebarang masalah.

GPU Turbo juga berperanan memastikan pemprosesan grafik yang lebih baik dan pada masa yang sama lebih efisen.

HONOR 10 Lite kali ini dilengkapi dengan satu kapasiti RAM 3GB dengan dua pilihan memori dalaman 32GB atau 64GB.

Sama seperti HONOR 10, kapasiti beteri HONOR 10 Lite masih lagi 3,400 mAh dengan pengecasan 10W yang boleh di cas melalui sambung microUSB.

Sesuai untuk anda yang sering sibuk sehingga terlupa membawa pengecasannya. Ternyata HONOR 10 Lite ini akan buat anda jatuh cinta berulang kali dengan kecanggihan yang dikeluarkan oleh HONOR.


Lan Pet Pet Mahu Jumpa Pak Ya Minta Maaf

Minggu lalu, kecoh di media sosial pelawak terkenal, Lan Pet Pet membelasah dan seorang pengawal keselamatan warga emas. Mengaku kesilapannya itu, Lan berhasrat mahu berjumpa dengan Yahya Manap atau Pak Ya untuk memohon maaf.

Jelasnya lagi, dia sanggup berhadapan dengan Yahya dan menerima apa sahaja reaksi daripada pengawal keselamatan tersebut.

BACA: Pak Ya Tak Puas Hati Lan Pet Pet Didenda RM2,000

“Saya dengan rendah diri memohon maaf daripada Yahya dan keluarga. Saya ikhlas dan sanggup berhadapan apa sahaja… Saya silap dan bodoh ketika itu.

“Saya sanggup berhadapan Yahya dan keluarganya. Apa yang lebih penting, saya dapat bertemu, meleraikan kekusutan dan memohon maaf. Selebihnya terserahlah kepada Yahya… Saya terima dengan hati terbuka,” katanya kepada BH Online.

Lan Pet Pet berkata, dia tidak menjangkakan insiden tersebut dan menghormati Pak Ya seperti ayahnya. Ujarnya lagi, dia berjanji untuk menyelesaikan segala kemelut dengan segera dan akan bertemu dengan Pak Ya.

“Saya tidak sengaja bertindak sedemikian. Saya hanya manusia biasa, tidak lepas daripada melakukan kesilapan. Bagaimanapun, salah faham yang berlaku membuatkan saya tidak sengaja bertindak di luar batasan.

“Apa yang berlaku, biarlah saya simpan dalam hati. Saya belum bersedia mahu berkongsi, berikan saya tempoh untuk bertenang dahulu.Ketika ini, fikiran saya serabut, banyak urusan yang kena selesaikan… Saya perlukan masa.

“Saya berjanji akan meleraikan kekusutan ini dengan segera. Keluarga dan rakan baik juga menasihatkan saya bertemu dengan Yahya,” katanya.

Dalam pada itu, Lan memohon maaf kepada semua dan berkata kejadian yang berlaku itu banyak mengajar dirinya serta berjanji tidak akan mengulami kesilapan sama.


Pak Ya Tak Puas Hati Lan Pet Pet Didenda RM2,000

Susulan insiden memukul seorang pengawal keselamatan warga emas pada 6 April lalu, pelawak terkenal, Lan Pet Pet mengaku bersalah melakukan kesalahan tersebut dan didenda sebanyak RM2,000 oleh Mahkamah Majistret Seremban, hari ini.

Bagaimanapun, pengawal keselamatan tersebut, Yahya Manap atau Pak Ya meluahkan rasa tidak puas hati dengan keputusan mahkamah yang mengenakan denda sebanyak itu sahaja memandangkan kecederaan yang dialaminya agak teruk.

“Denda cuma RM2,000. Pakcik yang kena bedal ini apa cerita. Pinggang masih sakit sampai sekarang akibat ditendang. Maruah pakcik yang tercemar apabila dia cakap persatuan penduduk ambil pengawal bodoh bagaimana pula?

“Pakcik kena bedal sampai diberi cuti sakit (MC) selama tiga hari kemudian terpaksa sambung cuti lima hari lagi,” katanya kepada Kosmo!

Dalam pada itu, Pak Ya memberitahu dia dan keluarga kini dalam proses melantik peguam bagi mengemukakan saman malu ke atas pelawak tersebut. Katanya lagi, jika diikutkan hati, dia mahu menyaman pelakon tersebut sebanyak RM3 juta.

Ujarnya lagi, dia akan menyerahkan urusan saman itu kepada peguam yang telah dipilih oleh menantunya.

Terdahulu, tular di media sosial video seorang pelawak terkenal membelasah seorang pengawal keselamatan.  Dalam kejadian tersebut, pengawal keselamatan berusia 68 tahun itu cedera selepas ditumbuk tiga kali pada bahagian muka serta turut ditendang oleh pelawak lelaki berkenaan.


“Apakah Mereka Tahu Bila Anak Saya Bersedekah, Ke Masjid?”

Dikecam teruk susulan kontroversi panas tarian separuh bogel di majlis kahwin anaknya, Ahya Rosli, pelakon veteren terkenal, Normah Damanhuri akui sedih dengan komen netizen yang mengkritik caranya mendidik keluarga.

“Saya tak tahu nak cakap apa. Orang selalu nampak saya membiarkan apa sahaja anak buat. Tetapi sebagai ibu, semestinya saya menegur mereka tanpa henti jika ada salah silap pada pandangan mata saya. Takkan saya nak biarkan sahaja?

“Benda yang tidak elok saya tak sokong, begitulah juga sebaliknya. Masing-masing sudah besar. Cuma, sesetengah komen mereka membuatkan saya sedih. Ada yang mengatakan, apabila kena hentam barulah nak minta maaf.

“Ada juga yang menganggap saya menyokong perkara ini dan saya jugalah yang merakamkan videonya. Saya tak faham kenapa mereka suka membuat tuduhan sebarangan?” katanya kepada BH Online.

Dalam pada itu, Normah turut meluahkan rasa kesal dengan sikap segelintir netizen melemparkan tuduhan sesuka hati sedangkan mereka tidak tahu menahu tentang perihal keluarganya.

“Kalau mereka tidak tahu mengenai kami anak-beranak, jangan cakap sebarangan. Apakah mereka tahu bila anak saya bersedekah, bila anak-anak ke masjid, bila mereka membantu golongan memerlukan? Tidak… Mereka tak tahu kerana keluarga kami bukannya suka menunjuk-nunjuk perkara kebaikan yang dibuat.

“Kerana terlalu geram, saya membalas komen mereka. Tetapi tidak lama kemudian, saya padamkan semula,” katanya.

Terdahulu, gara-gara aksi panas tarian separuh bogel itu, netizen melancarkan kempen Boikot Keluarga Damanhuri. Normah Damanhuri kemudian tampil memohon maaf diatas insiden tersebut. Jelasnya lagi, beliau tidak menyangka lelaki menyerupai wanita itu muncul berpakaian separuh bogel dan membuat tarian lucah.